(7ޖޫން 2022 އާ ގުޅޭ )\n"އަހަރެން ދާންޖެހިއްޖެ. ދޮންބެ ކޮފީ ބޯލާ." ފޯނަށް ބަލަން އިނދެފައި ކުއްލިއަކަށް ތެދުވިގޮތަށް އައިތަން ބުނެލިއެވެ.\nއަބްދުﷲ އިނީ ސިޓިންރޫމުގައި ހުރި ސޯފާގައެވެ. ފޯނު ހިފަހައްޓާލައިގެން އިނދެ ހިނދުހިނދުކޮޅުން ދޮރާ ދިމާއަށް އޭނާގެ ނަޒަރު ދަތުރުކޮށްލައެވެ. މޫނުމަތިން ފާޅުވޭވޭ ހުރީ ނުތަނަވަސްކަމެވެ. އޭނާގެ ސިކުނޑީގައި ބުރުޖަހަމުން ދިޔައީ ހުރި ހަމައެކަނި ދަރީގެ ޚިޔާލުތަކެވެ. ދަރީންގެ މުސްތަޤްބަލާ މެދު މައިންބަފައިން ވިސްނާވަރެއް އެ ދަރީންނަކަށް ނޭނގޭނެއެވެ. ކައިވެނި ކުރެވުމަށްފަހު ޒަވާޖީ ހަޔާތް ނިމުމަކަށް އަންނަން އެކަކުވެސް ބޭނުމެއްނުވާނެއެވެ.\n"މީ ކުއްލިއަކަށް އައި ބަދަލެއްނޫން. މިހެންވާނޭ ކުރީން ވެސް އަހަރެންގެ ހިތް ބުނި." ހިތާހިތާ އަބްދުﷲއަށް ބުނެލެވުނެވެ. ތިމާގެ ދަރި ދޮންފުތުކުރަންވީ ކީއްކުރާން ހެއްޔެވެ. އޭނާގެ އަންހެން ދަރީގެ ހުރި އުނި ސިފަތައް އޭނާއަށް ރަނގަޅަށް އެނގެއެވެ. އެހެންވިޔަސް ދަރީންގެ ކައިވެނި ރޫޅުމުގެ ކުރީން އެކަމަށް ހައްލެއް ހޯދައިދެވޭތޯ އެހެން މައިންބަފައިންނެކޭ އެއްފަދައިން އަބްދުﷲ ވެސް އެއިނީ ގަސްދުކޮށްގެންނެވެ. ބައިވެރިޔާއަށް ހެދޭ ގޯސްތައް ރަނގަޅުކުރާން ފުރުސަތު އޮންނަންވާނެކަމުގައި އަބްދުﷲ ޤަބޫލުކުރެއެވެ.\nދޮރޯށި ހުޅުވި ގޭތެރެއަށް ވަން ދަނބިދަރިފުޅު އަބްދުﷲއަށް ފެނުނެވެ. އަވަހަށް އައިތަންގެ ނަމުން އަބްދުﷲ ގޮވާލިއެވެ. ހިމޭންކަން ވެރިވެފައި އޮތް ސިޓިންރޫމުގައި އޭނާ އެކަނިމާއެކަނި އެ އިނީ އައިތަންގެ އިންތިޒާރުގައެވެ.\n"ކޮބާ ރިއާ؟." އައިތަން އަހާލިއެވެ.\n"އާދެބަލަ އިށީންނަން." އަބްދުﷲ ބުންޏެވެ.\nއައިތަން އެގެއަށް އައިސް އެ ހުރީ އަބްދުﷲ ބުނެގެންނެވެ. ވީއެންމެ އަވަހަކަށް އެގެއަށް އައުމަށް އަބްދުﷲ އެދޭނީ ރިއާއަށް ކަމެއް ވެގެންކަން އައިތަންއަށް އެނގެއެވެ. މަޑުމަޑުން ކުރިޔަށް ޖެހިލައި އަބްދުﷲ އިން ސޯފާގެ އެއްކޮޅުގައި އައިތަން އިށީނެވެ.\n"ރިއާ ކޮޓަރީގަ އެބައޮތް. ގޭތެރެއިން ދަރިފުޅު ނުފެންނާތީ ބައްޕަމެން ރިއާއާ ސުވާލުކުރީން. އެނގޭ ދެ ކުދީންގެ މެދުގައި ކުންޏެއް ޖެހިގެންކަން ތިއުޅެނީ. ބައްޕަމެން ތި ދެމެދަށް ނުވަންނަން މިތިބީ ދެކުދީން އަމިއްލައަށް ސުލްހަވާން ފުރުސަތު ދޭންވެގެން. އެކަމަކު މިއަދު ބައްޕައަށް ވެސް މި އަޑުއިވުނީ.... އައިތަން ބޭނުންވަނީ ރިއާ ވަރިކުރާށޭ..."\nއަބްދުﷲގެ ވާހަކަތައް ހުއްޓުވާކަށް އައިތަންއަކަށް ނުކެރުނެވެ. އަމިއްލަ މަންމައާއި ބައްޕައަށް އެކަމާ ގުޅޭ ގޮތުން އެއްޗެއް ބުނާން ފުރުސަތެއް ނުދިނަސް އަބްދުﷲގެ ކުރިމަތީ އެ ސިފަތައް އައިތަން ނުދެއްކިއެވެ. ރިއާގެ މައިންބަފައިންނަށް ވީމައެވެ. އަބްދުﷲ ވަރަށް ގިނަ ނަޞޭޙަތް ދިނެވެ. ދެމަފިރިންގެ ދަތުރަކީ ފަސޭހަ ދަތުރެއް ނޫންކަން އޭނާ އައިތަންއަށް ވިސްނައިދޭން މަސައްކަތް ކުރިއެވެ. ބައްޕަގެ ގާތުގައި ރިއާ ވަރަށް ރޮއެ އާދޭސްކޮށްފިކަން އަބްދުﷲ ބުންޏެވެ. ރިއާ ބަދަލުވާން ބޭނުންވާކަން އަބްދުﷲ ބުންޏެވެ. އެ ދަރިފުޅަށް ފުރުސަތެއްދޭން އައިތަންގެ ގާތުން އަބްދުﷲ އެދުނެވެ.\nރިއާގެ ކޮޓަރީގައި ޓަކި ދިނުމާއެކު ދޮރުހުޅުވިއްޖެއެވެ. ދަރިފުޅުގެ ގާތުގައި އެނދުގައި އިން ގުރައިޝާ އެނބުރިލިއެވެ. ދޮރުމަތީ ހުރި އައިތަން ފެނުމުން އޭނާގެ މޫނުމަތި އުޖާލާވިއެވެ. އަވަހަށް ތެދުވެގެން އައިތަންގެ ކައިރިއަށް އައެވެ. އޭނާގެ ކޮނޑުގައި އަތްޖައްސާލުމާއެކު ގުރައިޝާ އެދުނީ ރިއާގެ ގާތަށް ދިއުމަށެވެ. ދެމަފިރިންނަށް ވަގުތު ދީފައި ގުރައިޝާ ނުކުމެ ކޮޓަރީގެ ދޮރު ލައްޕާލިއެވެ. އެއާއެކު ފުރަތަމަ ވެސް އައިތަން އަޅައިގަތީ ކޮޓަރިތެރެ އޮތް ގޮތެވެ. ސާފުތާހިރުކަމާއި ތަރުތީބުކަން ނުދަންނަ އެ ކޮޓަރި އިސްލާހުވެފައިވާތަން ފެނި ހައިރާންވިއެވެ. ނަމަވެސް އެކަން ފާހަގަވީ ކަމަކަށް އައިތަން ނުހެދުނެވެ.\n"ކިހިނެއްވެފަ ތިއިނީ." އައިތަންގެ އަޑުގައި އޯގާތެރިކަމެއް ނެތެވެ.\nދެ ކަކުލުގައި އަޅުވާލެވިފައިވާ ދެއަތުގެ ތެރޭ މޫނު ފޮރުވައިގެން ރިއާ އިނެވެ. އައިތަން ކޮށްލި ސުވާލާއެކު އޭނާ ބޯހިއްލާލިއެވެ. ރޮއެރޮއެ ރިއާގެ ދެ ލޯ ފެންނަނީ ރަތްވެ ދުޅަވެފައި ހުރިތަނެވެ. އަދިވެސް ދެ ލޮލުން ކަރުނައިގެ އަސަރު ފާޅުވޭވޭ ހުއްޓެވެ.\n"ދޫކޮށްލައިފީމޭ ނުބުނާހާ ހިނދަކު ތީ އަދިވެސް އަހަރެންގެ އަނތްބެކޭ ރިއާ ބުނި. ދެން މިހާރު ތިވަރަކަށް ތި ރޮނީ ކީއްވެ؟." އައިތަން ބުންޏެވެ.\n"އައި އޭމް ސޮރީ." ރޮމުންރޮމުން ރިއާ އާދޭހާއެކު ދެއަތް ޖޯޑުކޮށްލިއެވެ.\n"ނާންނާނަމޭ މަށެއް ނުބުނަމެންނު. ދެތިން ދުވަސް ދޭށޭ ބުނީ. އެ ވަގުތަކީ ރިއާ ވެސް ދިރިއުޅުމާމެދު ވިސްނާލަން ލިބޭ ފުރުސަތެއް." މަޑުމަޑުން އެނދުކައިރިއަށް އައިތަން އައިސް ހުއްޓިލިއެވެ.\n"މިހާރު ވިސްނިއްޖެ. އިތުރަށް ވިސްނާކަށް ދުވަސްތަކެއް ބޭނުމެއްނުވޭ. އައިތަންއާ ވަކިން އަހަންނަކަށް ނޫޅެވޭނެ. ޕްލީޒް... ގެއަށް އާދޭ." ރިއާ ބުންޏެވެ.\n"ދެ... ނޫން! އެއް ހަފްތާ... އެއް ހަފުތާ ފަހުން އަންނާނަން. ރިއާ ވިސްނަން ބޭނުން ނުވިޔަސް އަހަރެން ވަގުތު ބޭނުން." ދެ ދުވަސް ތެރޭ އެނބުރި އަންނަން ޚިޔާލުކޮށްފައި ވެސް ކުއްލިއަކަށް އައިތަންގެ ނިންމުން ބަދަލުކޮށްލީއެވެ.\n"ޔަގީންތަ؟. ވީކެއް ފަހުން އަންނާނަންތަ؟." ރިއާ އެނދުން ފުންމާލި ގޮތަށް އައިތަންގެ ކުރިމަތީ ހުއްޓުނެވެ.\n"އާން... އެހެންވީމަ ތިޖަހާ ސަކަރާތްތައް ހުއްޓާލާ." އައިތަން އެއްބަސްވިއެވެ.\n"އަހަރެން ގުޅީމަ ފޯނު ނަގާނަންތަ؟. އެއް ހަފްތާ ވަންދެން އައިތަންއާ އެއްވެސް ގުޅުމެއް ނުބާއްވަންވީތަ؟." ރިއާގެ ދެ ލޮލުގައިވީ އާދޭހުގެ އަސަރެވެ. އައިތަންގެ ނިންމުމާމެދު އޭނާ ހިތްހަމައެއް ނުޖެހެއެވެ. އެކަމަކު އެ ނިންމުން ބަލައިގަންނަން އޭނާ އެހުރީ ތައްޔާރަށެވެ.\n"ގުޅިޔަސް އެންމެ ރަނގަޅު. ބިޒީ ނޫނިއްޔާ ފޯނު ނަގާނަން." އައިތަން ބުންޏެވެ.\n"ބައްދާލަންތަ؟." އައިތަންއާ ގާތަށް ރިއާ ފިޔަވަޅެއް އަޅާލިއެވެ. ހަމައެހިނދު އައިތަންގެ ފިޔަވަޅު ޖެހިލީ ފަހަތަށެވެ.\n"ދަނީ..." އައިތަން ނިކަން އަވަސްއަވަހަށް ބުންޏެވެ.\nއައިތަން އެގެއިން ނުކުމެގެން އައިސް ކާރަށް އެރިއެވެ. ބޮލުގައި މަޑު ރިހުމެއް އުފެދިފައި ހުއްޓެވެ. ވަކި މަންޒިލެއްނެތި އޭނާ ދުއްވަމުން އައެވެ. ރިއާގެ ބައްޕަ ދެއްކި ވާހަކަތަކާމެދު އައިތަން ވިސްނިއެވެ. އެމީހުންގެ ނަޞޭޙަތުގައި ނުހިފިއޭ ބުނާން އައިތަންގެ ޟަމީރު ތަނެއް ނުދެއެވެ. އެފަދަ ވިސްނުމެއްގައި އިނދެ ދުއްވަމުން ދިޔަ އައިތަން ގެއަށްދާން ނިންމިއެވެ. އެއާއެކު ޝަހާގެ ޢާއިލާ އެގެއަށް އަންނަން ހަމަޖެހިފައި އޮތްކަން ހަނދާންވިއެވެ. ރަންކިޔަނީތޯ އައިތަން ކުރި ސުވާލަށް އައިރިކް ވަކި ޖަވާބެއް ނުދިންކަން ވެސް އޭނާ ހަނދާންވިއެވެ. އަތުކުރީ އޮތް ގަޑިއަށް އޭނާ ބަލާލިއެވެ. ރޭގަނޑު އަށެއް ޖަހައި ހިނގައްޖެއެވެ. ގެއާ ވީ ދިމާއާ އިދިކޮޅަށް އޭނާ ކާރު އަނބުރާލިއެވެ. ހެޔޮވަރު ދުވެއްޔެއްގައި އޭނާ އައިސް މަޑުކޮށްލީ މާވިއްކާ ފިހާރައިގެ ކައިރިއަށެވެ. އަލިކަމެއްނުވާ އެ ފިހާރައިގެ ހުރީ ބަންދު ބޯޑު އަޅުވާފައެވެ. ވަގުތުކޮޅަކަށް އެ ފިހާރައާ ދިމާއަށް ބަލަން އައިތަން އިނެވެ. ކާރު ދުއްވާލީ އޭގެ ފަހުގައެވެ.\nގެއަށް އެނބުރި އައިސް ވަން މާޔަލްގެ މޫނުގައިވީ ނުތަނަވަސްކަން ފިލުވާލިއެވެ. ރީތިވެލައިގެން ހުރި މަންމަ ފެނުމުން އެ އުޅެނީ ބޭރަށް ދާންކަން މާޔަލް ނަގައިގަތެވެ.\n"ކޮއްކޮ ވެއްޖެ ކޮޓަރީގަ. ރައްޓެހިންތަކަކާއެކު ބޭރަށްދާން ތައްޔާރުވަނީ... މަންމައަށް އާދެވޭނެއިރެއް ނޭނގެ. މާޔަލް އެކަނި ގޭގަ ހުންނާނީ." އާމާލް ބުނެލިއެވެ.\n"އޯކޭވާނެ. ފޯނު މިއޮތީނު... ކަމެއް ބޭނުންވެއްޖެއްޔާ މަންމައަށް ގުޅާނަން." މާޔަލް ނިކަން އަވަހަށް ބުނެލިއެވެ. އޭނާ އައިސް ސޯފާގައި އިށީނީއެވެ. ގިނައިރެއްނުވެ ކޮޓަރިން މަޒްހަރު ނުކުމެގެން އަތުވެއްޖެއެވެ. އެއާއެކު އާމާލް ގޮސް މަލަކްގެ ކޮޓަރިއަށް ބޯދީފިއެވެ. މަންމަމެން ދަނީކަމުގައި ބުނުމުގެ އިތުރުން މާޔަލް ގެއަށް އައިސް އިންކަން ވެސް ބުންޏެވެ.\n"މައިރް ކައިރީ ބުނަންވީނު." މަޒްހަރު ބުނެލިއެވެ.\n"ނޫން ބައްޕާ. މާދަމާ ދޮންތި އަންނާނެ ފިހާރައަށް ދާން. މިރޭ ދެން ގެންނާނެކަމެއްނެތް. އައި އޭމް އޯކޭ. ޑޯންޓް ވޮރީ." މާޔަލް ބުނެލިއެވެ.\nމަންމައާއި ބައްޕަ ނުކުމެގެން ދިޔަތާ ގިނައިރެއްނުވެއެވެ. ނިކަން ނަލަ ހެދިލައިގެން މަލަކް ކޮޓަރިން ނުކުތެވެ. ސޯފާގައި އިން މާޔަލްއަށް ފަރިދައްކާލިއެވެ. ކޮއްކޮގެ ރީތިކަމަށް މާޔަލް ތާރީފުކޮށްލިއެވެ. މަލަކް ދެއްކި ވާހަކައިން އޭނާ ބޭރަށް ދަނީ ކިޔަވަން އުޅޭ ރައްޓެހިންނާއެކުކަން ދޭހަވިއެވެ. ކޮންމެވެސް މީހަކު މަލަކް ބަލައި އައީކަން އޭނާއަށް އައި ފޯނުކޯލުން މާޔަލްއަށް އެނގުނެވެ. ކޮއްކޮ ނުކުތުމުން ދޮރު ތަޅުލާފައި މާޔަލް އައިސް އޮށޯވެލީ ސޯފާގައެވެ. ބޯދަށަށް ސޯފާގައި ހުރި ކުދި ބާލީހުން ބާލީހެއް ހެޔޮވަރުކޮށްލާފައި އިތުރު ބާލީހެއް ނަގައި މޭގައި ޖައްސާލައި ބައްދާލައިގެން ހުޅުވާފައި ހުރި ޓީވީ ފެންނާނޭހެން އަރިއަކަށް އޮތެވެ.\nއެލާމް އަޅަންފެށި ފޯނު އެނދުއަރިމަތީ ހުރި މޭޒުގެ މަތިން އައިތަން ނެގިއެވެ. ތެދުވަންވީކަން އޭނާއަށް އެނގުނެވެ. ރޭގަ އޭނާ ގެއަށް އައިއިރު ބޮޑުކޮޓަރި ތެރެއިން މީހަކު ނުފެނުނެވެ. އައިރިކްގެ ޚަބަރެއް ބަލާލަން ދިޔައިރު އެ ކޮޓަރި ވެސް ހުރީ ލައްޕާފައެވެ. މަންމަ ގާތުގައި އަހާލަން ހިތަށް އަރާފައި ވެސް އައިތަން އެ ޚިޔާލު ދޫކޮށްލީ އޭނާއާއި ރިއާގެ ގުޅުމާ ބެހޭ ގޮތުން މަންމަ ސުވާލު ކުރާނޭކަން ޔަގީންވާތީއެވެ.\nއޮފީސް ހެދުން އަޅައިގެން އައިތަން ކޮޓަރިން ނުކުތެވެ. އޮމާންކުރެވިފައި ހުރި ތަތްއިސްތަށިގަނޑާއި މޫނުމަތިން ފާޅުވަނީ ތަޒާކަމެވެ. މަޝްހޫރު ބްރޭންޑެއްކަމަށްވާ ޝެނެލްގެ ބުލޫ ސެންޓުގެ ވަހުން ފަޒާ އެއްވަސް ކުރަމުން އޭނާ އައެވެ. ކާގެއަށް ނުވަދެ ބަދިގެއަށް ވަދެވެން ހުންނަ ދޮރާ އޭނާ ކައިރިވެލިއެވެ.\n"ފަޒްނައްތަ މިހޯދަނީ. ދޮންބެއަށް ސައި ގެންދިޔައީތަ؟." އައިތަން އަހާލިއެވެ.\n"ކީލަން ތައްޔާރު އެބަކުރޭ. މަންމައާއި ބައްޕަ އެބައިންނެވި ނާސްތާކުރާން. މިތާ ނުހުރޭ... ނުބައި ވަސް ގައިގަ ހިފާފާނެ." ފަޒްނާ އައިސް އައިތަންގެ ގާތުގައި މަޑުކޮށްލި ގޮތަށް ބުންޏެވެ.\n"އަހަންނަށާ އެކީ ތައްޔާރުކުރާން ބުނޭ. މިއަދު ދޮންބެއާއެކީ ސައިބޯނީ." އައިތަން ބުންޏެވެ.\n"އައިރިކް ރޭގަ ވެސް އެއްޗެއް ނުކައި." އައިތަން ގޮވައިގެން ބަދިގެއާ ދުރަށް ޖެހިލަމުން ފަޒްނާ ބުންޏެވެ.\n"ރޭގަ ކިހިނެއްވީ؟. ޝަހާ ނާދޭތަ؟." ފަޒްނާ ހޯދަން އައިތަން އެ އައީ އެ ބޭނުމުގައެވެ. ރޭގައި ކަންވީގޮތެއް އޮޅުންފިލުވުމަށެވެ. ގޭތެރޭގައި ހިނގާ ހުރިހާކަމެއް އެނގޭނެ ހަމައެކަނި މީހަކީ އެއީވީމަ އެވެ.\n"ކައިވެނީގެ ތާރީޚް ކަނޑައެޅީ. އަންނަ މަހު ސަތާރައިގެ ރަންކިޔުން." ފަޒްނާ ބުންޏެވެ.\n"ސަތާރަ... ދެ ހަފްތާ ފަހުން." އައިތަންއަށް ވެސް ލިބުނީ ހައިރާންކަމެކެވެ.\n"ފަހަރެއްގައި ދަރިފުޅު ފެނުނީމަ އެކުއްޖާގެ ޠަބީޢަތަށް ހެޔޮ އަސަރެއް ކޮށްފާނެ. އެހެންނޫނީ ހިޔެއްނުވޭ މިއަދު ކޮޓަރިން ވެސް ނުކުންނާނޭހެން. ދެންމެ ވެސް ދައްތަ ގޮސްފިން. ބައްޕަ ވެސް ގޮސް ގޮވައިފި. ރޭ ބަންދުކުރި ގޮތަށް އެ ކޮޓަރި އަދިވެސް ހުރީ ލައްޕާފައި." ފަޒްނާގެ އަޑުގައި ކަންބޮޑުވުން ވިއެވެ.\n"ތަޅުދަނޑި ކޮބާ. އަހަރެން ދާނީ." އައިތަން ބުންޏެވެ.\nގޭގެ ބޮޑުތަޅުދަނޑިފަތި ހޯދައިގެން ގެނެސް އައިތަންގެ އަތަށް ފަޒްނާ ލައިދިނެވެ. އޭގައި ހުރީ ގޭގެ ކޮޓަރިތަކުގެ ތަޅުދަނޑިއެވެ. ކޮންކޮޓަރިއެއްކަން އެނގޭނޭހެން ތަޅުދަނޑީގައި ހުރީ ފާހަގަ ޖަހާފައެވެ. ފަޒްނާ ގާތު ސައިތަބަށް ހިފައިގެން އަންނަން ބުނެފައި އައިތަން ހިނގައިގަތީއެވެ.\n"ކާކު؟." ތަޅުހުޅުވާ އަޑު އިވިގެން އައިރިކް ގޮވާލީ ނިކަން ބާރަށެވެ.\n"އަހަރެން..." ދޮރުހުޅުވާލައި އެތެރެއަށް ވަނުމާއެކު އައިތަން ބުންޏެވެ. އެ ކޮޓަރިއަށް ތޫފާނެއް އައިސްފަ އޮތް ކަހަލައެވެ. މުށި ވާޒްތަކާއި ފާރުގައި ޒީނަތްތެރިކުރުމުގެ ގޮތުން ބަހައްޓާފައި ހުންނަ ވަށް ލޯގަނޑަށް ދަންދެން ވަނީ ތަޅާލާފައެވެ. ކޮޓަރީގެ ތަޅުމުގެ އެކި ދިމާއަށް ފުނޑުފުނޑުވެގެން ބުރައިގެން ގޮސްފައި ހުރި އެތިކޮޅުތަކުން ފައިޖައްސާލާނޭ ތަންކޮޅެއް ނެތް ފަދައެވެ. ކޮޓަރީގެ މެދެއްހާ ހިސާބުގައި އެލުވާފައި ހުރި އުނދޯލީގައި އެއްފައި ކުރުކޮށްލައިގެން އައިރިކް އޮތެވެ. އުނދޯލީގެ އެއްފަރާތުން ބޭރަށް ވާހެން ކަނދުރާ އެލުވާލައިގެންނެވެ. އޭތި މަޑުޖެހުމެއްނެތި ދެކޮޅަށް ހެއްލިހެއްލި ހުއްޓެވެ. ފިލްޓަރުބުރިއާއި އަޅީން ފުރިފައި ހުރި އަޅިކެނޑީގައި އެއްއަތުން ހިފަހައްޓާލައިފަ ވެއެވެ. ތަޅުންމަތިން ފައިއަޅަން ތަން ހަދަމުން އައިތަން އައިސް އުނދޯލީގެ އެއްފަރާތުގައި ހުއްޓި ވާގަނޑުގައި ހިފަހައްޓާލިއެވެ.\n"ކީއްކުރަން؟ އެހެންޏާވެސް އޮފީހަށް ދަމުން އަންނަ މީހެއްނޫނެއްނު ތީ." ނޭފަތުގައި ޖެހުނު ސެންޓުގެ ވަހުންނާއި ބޫޓުގެ އަޑުން އައިތަން ހުރީ އޮފީހަށްދާން ތައްޔާރުވެގެންކަން އައިރިކް ނަގައިގަތެވެ.\n"ޑޭޑް ތާރީޚް ހަމަޖައްސައިފިކަން އަޑުއެހިން. ކުރީން ވެސް ދޮންބެ ކައިރީ ބުނިން ދޯ ތިކުރަން އުޅެނީ މޮޔަކަމެކޭ. އަހަރެން ކައިރީ ބުނެބަލަ. ކައިވެނި ހުއްޓުވާލަންވީތަ. ދޮންބެ ބޭނުންވަނީ ކޮންގޮތެއް." އައިތަން ދެއްކި ވާހަކައަށް އައިރިކް ޚިޔާރުކުރީ ހިމޭންކަމެވެ. އިރުކޮޅު ޖަވާބެއް ލިބޭތޯ ހުރި އައިތަން ވާހަކަ ބަދަލުކޮށްލިއެވެ.\n"ދޮންބެއާއެކު އެކްސިޑެންޓިވި ކުއްޖާ ކޮބާކަން އެނގޭތަ؟. ދޮންބެއަށް ތިހާލު ޖައްސާފައި އޭނާ އުފަލުގައި އުޅޭކަން އެނގޭތަ؟." އައިތަންގެ ދުލުން ބޭރުކޮށްލެވުނީ އޭނާގެ ހިތުގައި އޮތް ޝަކުވާއެވެ. އައިރިކްގެ ކަތުރުކަށިގަނޑަށް ވާންވެލި ގޮތުން އޭނާ ދަތްކުނޑިވިކާލީކަން ގައިމެވެ. މަޑުން ތެދުވެ އުނދޯލީގައި އޭނާ އިށީނެވެ.\n"ތި ދައްކަނީ އަހަންނަށް މުހިންމު ވާހަކައެއްނޫން. މިތަނުން ދާންއުޅޭ." އައިރިކް ބުނެލިއެވެ.\n"އެކަމަކު އަހަންނަށް އަޅާނުލާ ދޫކޮށެއް ނުލެވޭނެ. ކީއްވެ އޭނާއަށް ބްލޭމް ނުކުރަންވީ." އައިރިކް ރުޅިއަކީ އެކްސިޑެންޓާ ގުޅިފައިވާ ރުޅިއެއްކަން އައިތަންއަށް އެނގެއެވެ. އެ އެކްސިޑެންޓުގެ ޒިންމާ ނަގަންޖެހޭނީ މާޔަލްކަމުގައި އައިތަން ޤަބޫލުކުރާން ޖެހެއެވެ. އައިރިކްއަށް ޖެހުނު ހާލަކީ މާޔަލްގެ ސަބަބުން ކުރިމަތިވި ނިކަމެތިކަމެކެވެ. ނުކުޅެދޭ މީހެއްގެ ގޮތުގައި މާޔަލް ފެނުނުނަމަ މިހުރިހާ ޝަކުވާއެއް އޭނާގެ ހިތަކު ނުއުފެދުނީހެވެ. ހަމައެކަނި މައްސަލައަކީ އޭނާގެ ބޭބެގެ ދިރިއުޅުން ބޮއްސުންލަމުން ދިޔައިރު މާޔަލް ފެނުނުއިރު އެ އަންހެންކުއްޖާގެ ކިބައިން ފެނުނު އުފާވެރިކަމެވެ. ދުވަހަކުވެސް ހިތާމައެއް އުފުލާފައިނުވާ ފަދައެވެ. އޭނާ ފެނުނީ އެހާ ވެސް ހަމަޖެހިފައި ހުއްޓައެވެ. އެއޮއްބޮޑު ކަންތައް ހިނގައިދިޔައިރު އޭނާ ގަސްދުއެކުރީ އެކަންތައްމަތިން ހަނދާން ވެސް ނައްތާލާށޭ އައިތަންއަށް ހީކުރެވުނެވެ.\nމޭޒުގައި ބޯއަޅާލައިގެން މާޔަލް އޮތެވެ. ކައިރީގަ އިން މައިރާ ކޮއްކޮގެ ބޮލުގައި ފިރުމާލިއެވެ. ދޮންތިއާ މާޔަލް ޚިއްޞާކުރީ އިވާންގެ ހުށަހެޅުމެވެ. މައިރާގެ ޚިޔާލެއް ބޭނުންވެގެންނެވެ.\n"ރަން ކިޔަސް އަދި މެރީއެއްނޫން އެކުރެވުނީ. ތިން މަސް މަޑުކުރިޔަސް މާއްކޮ އިވާންއާ މެރީކުރާން ބޭނުމެއްނު. އެހެންވީމަ މިހާރު ރަންކިޔަސް އޯކޭއެއްނު. އަސްލު އިވާން އެއުޅެނީ މާއްކޮ ގެއްލިދާނެތީ. ކިރިޔާވިއްޔާ ތިހުރީ އަހަރެމެންނަށް ނުގެއްލި. އެހެންވީމަ އިވާނަށް ވެސް އެހެންއެވަނީ."\n"އެހެންވީމަ ރަންކިޔަންވީތަ؟." މާޔަލް އަތްމަތީ ބޯ ބާއްވައިލައިގެން އޮވެ މައިރާއާ ދިމާއަށް ބޯ އަނބުރާލިއެވެ.\n"ހޫމް..." މައިރާ ބޯޖަހާލިއެވެ.\nމާޔަލް ހަށިގަނޑު ތެދުކޮށްލުމާއެކު އަތްފޯރާ ހިސާބު މޭޒުމަތީ އޮތް އޭނާގެ ފޯނު ނެގިއެވެ. އިވާންއަށް އޭނާ މެސެޖުކޮށްލިއެވެ. އެ މެސެޖު ފެނުމާއެކު އިވާން މޮޔަވާނެކަން މާޔަލްއަށް އެނގެއެވެ. އެ ޚިޔާލުގައި އޭނާއަށް ވެސް އިނދެވުނީ ފާޑަކަށް ހިނިއައިސްފައެވެ.\n"އިވާން ކައިރީ ބުނީތަ؟." މާޔަލްގެ ހަރަކާތްތަކަށް ބަލަން އިން މައިރާ އަހާލިއެވެ.\n"ހޫމް... އަހަރެންގެ ޖަވާބަކަށް އޭނާ މަޑުއެކުރަނީ. މިބުނީ ކައިވެނީގެ ވާހަކަދައްކަން މާދަމާ އަންނާށޭ. މަންމައާއި ބައްޕަމެން ނިންމީމަ ރަންކިޔަންވީއޭ." މާޔަލް ބުންޏެވެ. އޭނާގެ ފޯނު ރިންގުވާން ފެށީ ހަމައެވަގުތެވެ.\nފޯނުކޯލަށް ޖަވާބުދެމުން މޭޒުދޮށުން މާޔަލް ތެދުވިއެވެ. އިވާންއާ ވާހަކަ ދައްކަމުން މަގުމަތި ފެންނަން ހުރި ބިއްލޫރީގެ ބިތާ ދިމާއަށް މާޔަލް އައިސް ހުއްޓިލިއެވެ. ފިހާރަ ކައިރިއަށް މަޑުކޮށްލާފައި ނިކަން އަވަހަށް ދުއްވާލި ކަޅުކުލައިގެ ކާރު މާޔަލްއަށް ފެނުނެވެ. އެނބުރި މައިރާއަށް މާޔަލް ބަލާލިއެވެ. އެއީ ކުރީން ދެ ފަހަރު ވެސް މާޔަލްއަށް ފެނުނު ކާރުކަން އޭނާއަށް އެނގުނެވެ. އައިތަންގެ ނަން ކުއްލިއަކަށް މާޔަލްގެ ހިތަށް އެރިއެވެ. ކާރުގައި އިން މީހަކު މާޔަލްއަށް ފެންނަވަރެއް ނުވިއެވެ. އެހެންވެ އެއީ އައިތަންއަށް ވެދާނޭކަން ޔަގީނެއްނުވިއެވެ.\nއައިތަން ބަލަމުން އައި ފުރުސަތު އޭނާއަށް ލިބުނީ ހަފްތާއެއް ފާއިތުވީ ފަހުންނެވެ. ސްވީޓް ތޯން ފިހާރައިގެ ކައިރީ ކާރު ބާއްވާފައި އޭނާ ފޭބިއެވެ. ފިހާރަ ތެރޭގައި މާއަޅާ ފުރިފައި ހުރި ބާލިދީތަކެއް ތަރުތީބުކުރާން ގުދުވެގެން މާޔަލް އުޅޭތަން ފެނެއެވެ. އެހެންވެ އޭނާގެ ސަމާލުކަން މަގުމަތިން ހިނގާ ކަމަކަށް ދެވިފައެއް ނެތެވެ. ދޮރުގައި ހުރީ ބަންދު ބޯޑު އަޅުވާފައެވެ. އެހެންނަމަވެސް އައިތަން އައިސް ދޮރުގައި ހިފާލުމުން ތަޅުނުލާ ހުރީތީ އެތެރެއަށް އެ ދޮރު ހުޅުވިއްޖެއެވެ. މާޔަލް ތެދުވެ ބަލާލީ ފިހާރައިގެ ދޮރުން މީހަކު ވަން އަޑު އިވުނީމައެވެ. އެއާއެކު އޭނާ ހިނިތުންވެލީ ހައިރާންކަން އެކުލެވޭ ނަޒަރެއް އައިތަންއާ ބަދަލުކޮށްލަމުންނެވެ. އެ އިޝާރާތުން އޭނާއަށް އައިތަން އަކީ ކާކުކަން އެނގިއްޖެކަން ޚުދު އައިތަންއަށް ވެސް އެނގުނެވެ.\n"ބަންދުތަ؟." އައިތަން އަހާލިއެވެ.\n"ދާންވެގެން މިއުޅެނީ. އެކަމަކު އަދި މިތާ ދޯ މިހުރެވުނީ... ބުނޭ... ކޮންކަހަލަ މަލެއް ބޭނުންވެގެން ތިއައީ. ރަޒާބެގެ ފްރެންޑެއްކަން އެނގޭއިރު ހެލްޕްނުވެ ފޮނުވާލާކަށް ނުވާނެއެއްނު." މާޔަލް އައިސް ފައިސާ ކަނޑާ ކައުންޓަރު ދޮށުގައި ހުއްޓިލިއެވެ.\n"މިއަދު އެކަނިތަ؟ ކޮބާ ރަޒާގެ ވައިފް... އައި މީން ޔޯ ސިސްޓަރ." އައިތަން ޔަގީންކޮށްލީއެވެ.\n"ގޭގަ. މިހާރު އަހަރެން ބަލާ އަންނާނެ." މާޔަލް ބުނެލިއެވެ. މިއަދަކީ އޭނާއަށް ޚާއްޞަ ދުވަހެކެވެ. އިރުކޮޅަކުން އޭނާ ބަލާ އިވާން އަންނާނެއެވެ. މިރޭ އޭނާ އިވާންއާ އިންނަން ރަން ކިޔާނެއެވެ. އެކަމުގެ ތައްޔާރީތައް ގޭގައި ކުރިޔަށް ދާއިރު މައިރާވީ މަންމަގެ ކައިރީ ގޭގައެވެ. (ނުނިމޭ)


Rape Ge Shikaara Akahvi Meehakaa Ekee Ulhevidhaane Kan Saabithu Kohdheefi - Vaguthu\n6 މަސް ކުރިން ( ޖުލައި 24, 2020 )\nއަހަރެން މި ޒުވާނާއާ ދިމާވީ 2017 ވަނަ އަހަރުއެވެ. އެއިރު އަހަރެންގެ އުމުރަކީ 20 އަހަރެވެ. އޭނާގެ އުމުރަކީ 18 އަހަރެވެ. މި ޒުވާން އަންހެން ކުއްޖާއަކީ ކިޔެވުމަށް ވަރަަށް މޮޅުވެއްޖެއެވެ. އަބަދުވެސް ހުންނަނީ ވަރަށް އުފާވެރިކޮށެވެ. ވަރަށް ރަހުމަތްތެރިއެވެ. ގަޑި ޖެހުމުގެ ކުރިން ކޮލެޖަށް އާދެއެވެ. ކްލާހަށް ބަރާަރަށް އާދެއެވެ.\nނަމަވެސް ކުއްލިއަކަށް އޭނާއަށް ބަދަލުތަކެއް އަންނަން ފެށިއެވެ. ކްލާހަށް ބައެއް ދުވަސް ދުވަހު ނާންނަން ފެށިއެވެ. އެއް ދުވަހެއްގެ ބްރޭކް ގަޑިއެވެ. އަހަރެން އޭނާ ކައިރިން، ކަމެއް ދިމާވެގެން އުޅޭތޯ އެހީމެވެ. އޭނާ ގަނބު ވިއެވެ. ލޮލުން ހޯސްލާފައި ކަރުނަ އައެވެ. އޭނާ ރޯން ފެށިއެވެ. އަހަރެން އޭނާ ކައިރީގައި ވީ ގޮތް އޮޅުން ފިލުވަން ފެށިއެވެ. އޭނާ ފުރަތަމަ އެ ވާހަކަތައް ކިޔާދޭން ދެކޮޅު ހެދިއެވެ. އެހެން ނަމަވެސް އަހަރެން، އޭނާއާ ވާހަަކަދައްކައިގެން، އޭނާ ހުރިހާ ވާހަކައެއް ކިޔާދިނެވެ.\nއޭނާ އަހަރެން ގާތުގައި ބުނީ، އޭނާގެ "ކަޒިން" ބޭބެއެއް އޭނާ ހަތަރު ފަހަރެއްގެ މަތިން ރޭޕްކޮށްފައިވާ ކަމަށެވެ. އަދި އޭނާގެ މައިންބަފައިންނަށްވެސް އެކަން އެނގޭ ކަމަށެވެ. އަހަރެން އޭނާގެ އަތުން ކަޒިން ބޭބެގެ ނަމްބަރު ނެގީއެވެ. އަދި އެރޭ އަހަރެން އޭނާއަށް ގުޅާ ބައްދަލު ކުރަން ބޭނުންވާ ކަމަށް ބުނީއެވެ.\nއަހަރެން އެރޭ އޭނާގެ ބޭބެއާ ބައްދަލު ކުރީމެވެ. އަދި އެ ޒުވާނާއާ ދުރުގައި ހުރުމަށް އަހަރެން އޭނާ ކައިރީގައި ބުނީމެވެ.\n"އަހަރެން ބުނިން އަހަރެންގެ ހުރި ބާރެއްގައި އޭނާއަށް ރައްކާތެރިކަން ދޭނެ ކަމަށް. އެރޭ 1:30 ހާއިރު، އެ ޒުވާނާ އަހަރެންނަށް މެސެޖް ކުރިއެވެ.\n"ރޫމްގައި ތަޅު ލައިގެން މީނީ. ދޮމްބެ ދޮރު ވައްޓާލާފައި ވަންނަން އުޅެނީ"\nއަހަރެން ވަގުތުން އެގެއަށް ދިޔައީމެވެ. އޭނާ ސަލާމަތް ކުރުމަށެވެ. އޭނާގެ ކަޒިން ބޭބެ އަހަރެން މަރާލަންވެސް އުޅުނެވެ. ދެ މީހުން ތަޅާފޮޅައިގަތުމުން އަހަރެންނަށްވެސް އަނިޔާ ލިބުނެވެ. ނަމަވެސް އަހަރެންނަށް އެ ޒުވާނާ އެތަނުން ނެރެވޭނެ ގޮތް ވިއެވެ. އަދި އޭނާ އަހަރެންގެ ގެއަށް އަހަރެން ގެނައީމެވެ. އަދި އޭނާ އުޅުނީ އަހަރެން ދައްތަ ކައިރީގައެވެ. އޭނާ ކިޔެވުންވެސް ދޫކޮށްލިއެވެ.\nއެކަމާއި ގުޅިގެން އޭނާގެ މައިންބަފައިންނަށް ފުލުހުންނަށް ގުޅުނު ކަމަކަށް ނުވިއެވެ. އެއީ، އެ މިހާއަށް ދެރައެއް ދޭން އެ މީހުން ބޭނުން ނުވާތީ ކަމަށް ބުނެއެވެ. އަހަރެންގެ ދައްތަ އޭނާއަށް އަންނައުނާއި އެއްޗެހި ގަނެ ދިނެވެ. އަދި އޭގެ ހަ މަސް ފަހުން އަހަރެން އޭނާއާ ކައިވެނި ކުރީމެވެ. މިހާރުވެސް އޭނާ އަކީ އަހަރެންގެ އަނބިމީހާއެވެ. އަހަރުމެންގެ ދެ ދަރިންވެސް އެބަ ތިއްބެވެ.\n"އަހަރެން ބުނަން ބޭނުންވާ ވާހަކައަކީ މިއީއެވެ. ރޭޕް ކޮށްފައިވާ އަންހެނުންނަކީ ބޭނުން ތެރި ނޫން ބައެއް ކަމަށް ނުދެކޭށެވެ. އެ މިހާއާއަކީ ވަރަށް ވަރަށް ރަނގަޅު ލޯބިވެރިއަކަށް ވެދާނެއެވެ. އަންބަކަށާއި، މަންމައަކަށްވެސް ވެދާނެއެވެ. އަހަރެން މި ވާހަކަ ކި ކިޔާދެނީ ތަޖުރިބާގެ އަލީގައެވެ. އަހަރެންގެ އަނބިމީހާ ކުރީގައި ރޭޕްކޮށްފައި ހުރެދާނެއެވެ. އެހެން ނަމަވެސް ބުނަން ހެއްޔެވެ. އެއީ އަހަރެންގެ ދިރިއުޅުމުގައި ދިމާވި އެންމެ ރަނގަޅު ކަންތަކެވެ.\nނޯޓް: މިއީ ޖިންސީ ގޯނާގެ ވާހަކަތައް ގެނެސްދޭ ޕޭޖެއްގައި ލިޔެފައިވާ ވާހަކައެއް\nޖުލައި 24, 2020 17:36\nތިޔައީ ވަރަށް ރަނގަޅު ފިރިހެނެއް. އަދި އަންހެން ކުއްޖާއަކީވެސް ހަމައެހާމެ ހިތްސާފު ކުއްޖެއްކަން ސާބިތުވޭ ދިމާވެގެން އުޅޭ ތިފަދަ މުސީބާތެއް ހިއްސާކުރިކަން. ތި ދެމަފިރިންނަށާއި ދަރީންނަށް އުޖާލާ މުސްތަގްބަލެއް ދެއްވާންދޭވެ. އާމީން\nޖުލައި 24, 2020 17:46\nރޭޕް! މިހާރުގެ ސިޔާސީ ތާސްބަޔަށް އަލަށް ލީ ގަނޑެއް! އެޔަށް އެކަނި ހުކުމްވެސް ބުނެވޭނެ!


"ރަހްމަތުއްލިލްޢާލަމީން" ކެމްޕޭންގެ ދަށުން ކުރިއަށް ގެންދާ "ރަޙްމަތް ކޭމްޕް"ގެ7ވަނަ ބުރު ހއ. ހޯރަފުށީގައި ފަށައިފި\n“ރަހްމަތުއްލިލްޢާލަމީން” ކެމްޕޭންގެ ދަށުން ކުރިއަށް ގެންދާ “ރަޙްމަތް ކޭމްޕް”ގެ7ވަނަ ބުރު ހއ. ހޯރަފުށީގައި ފަށައިފި\nބުދަ ،11 އޮކްޓޯބަރ 2017 / 14:07\nދީނީ ޚިޔާލު ތަފާތުވުންތައް ނައްތާލައި، އަމާން، އެކުވެރި އަދި އެއްބައިވަންތަ މުޖްތަމަޢެއް ބިނާ ކުރުމަށް، ޚާއްޞަކޮށްގެން މިނިސްޓްރީ އޮފް އިސްލާމިކް އެފެއާޒާއި މޯލްޑިވްސް ޕޮލިސް ސަރވިސް ގުޅިގެން ކުރިއަށް ގެންދާ “ރަޙްމަތުއްލިލްޢާލަމީން” ޤައުމީ ކެމްޕެއިންގެ ދަށުން އަތޮޅުތެރެއަށް އަމާޒުކުރާ “ރަޙްމަތް ކޭމްޕް” ގެ7ވަނަ ބުރު ހއ. ހޯރަފުށީގައި ފަށައިފިއެވެ.\nމިއޮކްޓޯބަރ މަހުގެ 11 ވަނަ ދުވަހު ހއ. ހޯރަފުށީގައި ކުރިއަށްދާ މިކޭޕްގައި މުޖްތަމަޢުގެ ތަފާތު ގިންތިތަކަށް އަމާޒުކޮށްގެން ސެމިނަރތަކާއި ވޯކްޝޮޕްތައް ބޭވުމަށް ވަނީ ހަމަޖެހިފައެވެ. އެގޮތުން އެރަށެއްގެ ސަރުކާރުގެ މުއައްސަސާތަކުގެ އިސްވެރިންނާއި، މުވައްޒަފުންނާއި، ރަށު ކައުންސިލަރުންނާއި، ކައިރި ރަށްރަށުގެ ކައުސިލަރުންނާއި، ސްކޫލްތަކުގެ މުދައްރިސުންނާއި، ދަރިވަރުންނަށް ޚާއްޞަ ސެމިނަރތަކާއި ވޯކްޝޮޕްތައް ކުރިއަށް ގެންދިއުމަށް ވަނީ ހަމަޖެހިފައެވެ. އަދި މީގެއިތުރުން މިސްކިތްތަކުގައި ޚާއްޞަ ދީނީ ދަރުސްތައް ދިނުމާއި ކައުންސިލިންގ ބޭނުންވާ ފަރާތްތަކަށް ކައުންސިލިން ދިނުމަށްވެސް ވަނީ ހަމަޖެހިފައެވެ.\n“ރަޙްމަތުއްލިލްޢާލަމީން” ޤައުމީ ކެމްޕެއިންގެ ދަށުން އިސްލާމިކް މިނިސްޓްރީން ކުރިއަށް ގެންދާ ސެމިނަރތަކާއި ވޯކްޝޮޕްތައް ބޭއްވުމަށް ފުލުހުން ދަނީ އެހީތެރިކަން ފޯރިކޮށްދެމުންނެވެ. މިހާތަނަށް ހއ. ދިއްދޫއާއި ހއ. ކެލާއާއި ހއ. އިހަވަންދޫގައި ކޭމްޕްގެ ޙަރަކާތްތައް ކުރިއަށްގެންގޮސްފައިވެއެވެ.


37,500 Rufiyaa Ge Musaara Kudavegen Inthigaalee Insaaf Office Ge Veriyaa Shakuvaakohfi - Vaguthu\n37،500 ރުފިޔާގެ މުސާރަ ކުޑަވެގެން އިންތިގާލީ އިންސާފުގެ ވެރިޔާ ޝަކުވާކޮށްފި\nއިންތިގާލީ އިންސާފުގެ އޮފީހުގެ ވެރިޔާ\nއިންތިގާލީ އިންސާފުގެ ގާނޫނުގެ ދަށުން އުފައްދާފައިވާ އޮމްބަޑްސްޕާސަން އޮފީހުގެ ވެރިޔާއަށް ކަނޑައެޅި މުސާރަ ކުޑަވެގެން ޝަކުވާކޮށް ރައްޔިތުންގެ މަޖިލީހުގެ މާޅިއްޔަތު ކޮމިޓީއަށް ސިޓީއެއް ފޮނުވައިފިއެވެ.\nރައްޔިތުންގެ މަޖިލީހުގެ މާލިއްޔަތު ކޮމިޓީގެ މުގައްރިރު، ކިނބިދޫ ދާއިރަގެ މެންބަރު މުހައްމަދު ނާޝިޒްއަށް އެޑްރެސްކޮށް ޗީފް އޮމްބަޑްސްޕާސަން ނ. މާފަރު އީޓުޖެހިގެ އަބްދުލްސަލާމް އާރިފް ފޮނުއްވާފައިވާ ސިޓީގައި ވަނީ، އޭނާއަށް ދިނުމަށް ރައްޔިތުންގެ މަޖިލީހުން ކަނޑައެޅި 37،500 ރުފިޔާގެ މުސާރައަކީ އެކަށީގެންވާ އުޖޫރައެއް ކަމަށް ގަބޫލު ނުކުރެއްވޭ ކަމަށާއި އެހެންވެ އެ މުސާރަ ބޮޑުކޮށްދެއްވުމަށް ދަންނަވާ ކަމަށެވެ.\nމަޖިލީހުގެ މާލިއްޔަތު ކޮމިޓީއިން އެ ސިޓީ ދިރާސާ ކުރުމަށް އިއްޔެ ބައްދަލުވުމެއް ވެސް ބޭއްވިއެވެ. އެ ބައްދަލުވުމުގައި ކޮމިޓީގެ މުގައްރިރު ނާޝިޒް ވިދާޅުވީ އެ މުސާރައަކީ މާލިއްޔަތު ކޮމިޓީއިން ދާދި ފަހަކުން ކަނޑައަޅައި މަޖިލީހުގެ ޖުމުލަ އަޣުލަބިއްޔަތުން ފާސްކޮށްފައިވާ މުސާރައެއް ކަމަށެވެ. އެހެންކަމުން އެ މުސާރަ ބޮޑު ކުރަން ޖެހޭ ސަބަބެއް ނެތް ކަމަށް ނާޝިޒް ވިދާޅުވިއެވެ.\nކޮމިޓީގެ މެންބަރުންގެ އިއުތިރާޒެއް ނެތުމުން ނާޝިޒް ނިންމަވާފައިވަނީ މުސާރަ ބޮޑުކޮށްދެވެން ނެތް ކަން ޗީފް އޮމްބަޑްސްޕާސަނަށް އެންގުމަށެވެ.\nފިނޭންސް މިނިސްޓްރީއިން މާލިއްޔަތު ކޮމިޓީއަށް ފޮނުވާފައި އޮތީ 40،000 ރުފިޔާގެ މުސާރައެއް ޗީފް އޮމްބަޑްސްޕާސަންއަށް ކަނޑައެޅުމަށެވެ. އެކަމަކު މާލިއްޔަތު ކޮމިޓީއިން ނިންމީ 37،500 ރުފިޔާގެ މުސާރައެއް ކަނޑައެޅުމަށެވެ. އަދި އެ އޮފީހުގައި ދެން ތިއްބަވާ ދެ މެންބަރުންނަށް 33،500 ރުފިޔާގެ މުސާރައެއް ކަނޑައެޅުމަށެވެ.\nމި އޮފީހަށް ދެން އައްޔަން ކުރައްވާފައިވަނީ ޕްރޮސެކިއުޓާ ޖެނެރަލް (ޕީޖީ) ގެ އޮފީހުގެ ކުރީގެ އެސިސްޓެންޓް ޕްރޮސެކިއުޓާ ޖެނެރަލް ގއ. ކަނޑުހުޅުދޫ ބްލޫރޯޒް ޖިހާދާ އަނީސް އަދި ހ. ފެހިއާލާ މަރްޔަމް ލައިޒާއެވެ.\nއިންތިގާލީ އިންސާފުގެ ގާނޫނަކީ ވޭތުވެދިޔަ ތަނުގައި ދައުލަތުގެ މުއައްސަސާތަކާއި އިދާރާތަކުގެ ތެރެއިން އިންތިޒާމުވެގެން ރޭވިގެން ރައްޔިތުންނަށް ކޮށްފައިވާ އަނިޔާއާއި އިންސާފުން ބޭރު ކަންތަކާއި އިންސާނީ ހައްގުތަކާއި ކަރާމަތާ ޚިލާފު އަމަލުތަކަށް އިންސާފު ހޯދުމާއި އެ ހާދިސާތަކުގެ ހަގީގަތާ ހަމައަށް ވާސިލް ވުމަށް އެކުލަވާފައިވާ ގާނޫނެކެވެ. އެ ގާނޫނުގެ ދަށުން އުފެއްދި މި ކޮމިޝަނުން ކުރީގެ ރައީސް މުހައްމަދު އަމީންގެ ވެރިކަމުން ފެށިގެން ރައީސް އިބްރާހިމް މުހައްމަދު ސޯލިހް ވެރިކަމާ ހަވާލުވެވަޑައިގަންނަވަން ދެން ހިނގާފައިވާ މައްސަލަތައް ބެލުމުގެ ބާރު އޮތީ ދީފައެވެ.\nފެބުރުއަރީ 24, 2021 11:09\nއަސްތަޣުފިރުއްﷲ! ކަލޭ އިސްތިއުފާދީ!!!!!!!!!!!!\nފެބުރުއަރީ 24, 2021 11:18\nހުސްނު ސުއޫދު މެންނަށް ބޮޑުމުސާރަ ދީފަ ސުއޫދުގެ ޕަޕެޓަށް ކުދަމުސާރަ. އިންސާފެއްނޫން. ސުއޫދުގެ މި ޕަޕެޓަށްވެސް ލާރިދޭންވާނެ.\nރަށު މީދާ މާލޭ މީދާ\nފެބުރުއަރީ 24, 2021 11:25\nއަދި ފައިން ދޮންވެލި ނުހިކޭ\nފެބުރުއަރީ 24, 2021 11:46\nކުރިން މީނައަށް ލިބެނީ ކިހާވަރެއްބާ ކޮން މަޤާމެއްގަބާ ހުރީ މި ފުއްޕަނީ ކޮއްޔެއްހެން\nފެބުރުއަރީ 24, 2021 11:47\nމީނަމިއީ ވަރަށް ދަހި މީހެއް.\nފެބުރުއަރީ 24, 2021 11:58\nއަސްތާ އަމިއްލަޔަށް ތިހާވަރުވާ މީޙެއްގެ އިންސާފުވެރިކަން؟\nފެބުރުއަރީ 24, 2021 12:05\nމިއީ ލާރިއަށް އުޅޭ މީހެއް ދޯ\nލިބޭ މިންވަރަށް ސުކުރު ނުކުރާތި...\nފެބުރުއަރީ 24, 2021 12:21\nސުއްބުނާ އިންނަނާ.. ކިހިނެއް ހެއޮވާނީ ؟؟\nމަގޭ މުސާރަ 7500ރ އަންބަކާ ދަރިއެއް ހުރޭ..\nކިތަންމެހާވެސް ދަތި، އެކަމް ސަކުވާއެއް ނުކުރަން ލިބޭ މިންވަރައް ޝުކުރުކޮއްގެން އުޅެނީ..\nޢެކަމަކުވާ 37000ރ އެއީ މަގޭ މުސާރައިގެ ފަސްގުނަ، އެކަމަކުވެސް ތީގެން ނުވީމަ އެބައުޅޭ މައްސަލައެއް.\nފެބުރުއަރީ 24, 2021 12:24\nއަހަންނައް ހީވަނީ މީހެން އެބުނާ ޝުކުރު ނުކުރާ މީހުންނަކީ،\nފެބުރުއަރީ 24, 2021 12:25\nތިޔައީ ގިނަވެގެން ދެއަހަރުގެ މަގާމެއް އިގޭތޯ؟\nފެބުރުއަރީ 24, 2021 12:26\nދޮންކަލޯ 2400 ޑޮލަރު މަހަކު ލިބޭނީ ނިސްބަތުން ވަރައްވެސް މަދު ދިވެއްސަކައް.. ތީ މާ ބޮޑައްވެސް ރަނގަޅުވަރެއް\nފެބުރުއަރީ 24, 2021 12:27\nމަށައްދީ ތި މިސާރައިގެ 1/3 އަހަރެން ސަކުވާއެއް ނުކޮއް، ރަނގަޅައް މަސައްކަތް ކުރާނަން\nފެބުރުއަރީ 24, 2021 12:29\nހާދަ ބޮޑާ ކިބުރުވެރީން އުޅެޔޭ ދެއްތޯ !؟\nމަ ކުޜާނަން ތިޔަ މަސައްކަތް 9000 އައް.\nފެބުރުއަރީ 24, 2021 12:32\nހުރިހާ ފައިސާއެއް ކައްވައްޅައް އަޅަންތަ ؟؟\nފެބުރުއަރީ 24, 2021 13:21\nކޮންމެ މީހަކަށްވެސް ކުރަންވާގޮތަށް ކުރެވޭނީ އެކަމެއްގެ އެކަށީގެންވާ ވަރުގެ އުޖޫރަ އެއް ލިބިގެން. މީވަރަށް ރިސްކީ މަސައްކަތެއް.\nފެބުރުއަރީ 24, 2021 13:41\nމިޖިލީހުގެ ރައީސް އަދި އެތާގެ ގޮނޑި ފަޅުފިލުވަން ތިއްބެވި ބޭފުޅުންނަކީ އެންމެ ދަހިމީހުން.\nފެބުރުއަރީ 24, 2021 13:43\nއެމްޑީޕީ ޓިކެޓުހޯދަން މަސައްކަތްކޮށް ފޭލިވެގެން ދިޔަ މީހަކު ވަކިފަރާތަށްނުޖެހި މައްސަލަ ބަލާނޭތެ؟ ދެން މިހާރު އަނެއްކާ ފުލެޓުގަންނަން ރައްޔިތުންގެފައިސާއިން މިއޮއްފަދަ ދަތި ދުވަސްވަރު ހިފާލީ. އިސްތޮއުފާ!\nފެބުރުއަރީ 24, 2021 13:48\nދެން މައްސަލަ ނިންމާއިރު އެމީހުން އަތުން ކަޓް ނަގާ.\nފެބުރުއަރީ 24, 2021 14:29\nޔާރަބީ! ކަލޭދޭ މަހަށް! މާގިނައިންލިބޭނެ!!\nފެބުރުއަރީ 24, 2021 14:30\nމިހިރީ ފާޑުފާޑު ނަންނަމުގައި މަގާމް ހަދާފައި ދޭ މުސާރ ކިތައް ސިވިލް ސާވަންޓުންނައް ދެވޭ ވަރުތޯ އަދިވެސް ކުޑަވެގެން ރައްޔިތުންގެ ޓެކްސްޕޭ ރުފިޔާއިން އިސްރާފް މިކުރަނީ ބިރުވެތިކަމެއް ނެތި\nފެބުރުއަރީ 24, 2021 15:42\nދެން ކިހިނެއްބާ ވަޒީފާ އަދާކުރާނީ ' އެއުޅެނީ މިފަދަދަތި ވަގުތުގައިވެސް އެހާބޮޑު މުސާރައެއް ދިނީމަވެސް އެކަމަށް ޝުކުރުވެރިނުވެ ބޮޑާކަމައިގެން ކުރިޔަށްދާން، މިޤައުމުގައި ކިތަށްމީހުންބާ މިއުޅެނީ ދަތިހާލުގައި ދެންމަސައްކަތް ނުކޮށް ބުނާނީ މުސާރަ ކުޑަކަމުންނޭ ދެން އެނިމުނީ،\nފެބުރުއަރީ 24, 2021 17:11\nކީއްކުރަން ހޯދާ ބޮޑު ލާރިގަނޑެއްބާ؟\nފެބުރުއަރީ 24, 2021 17:27\nފެބުރުއަރީ 24, 2021 17:32\nފައިސާއާ ހެދި ބޫތުކައިފައި ހުރި މީހަކު އިންސާފު ހޯދައިދޭ މީހެއްގެ މަގާމަށް ލީމާ ކިހިނެއްބާ ވާނީ؟\nފެބުރުއަރީ 24, 2021 18:02\nކޮބާރާކަނި މަސް ކެވިއްޖެއެންނު! އިންސާފުގެ ވެރިޔާ!!\nފެބުރުއަރީ 24, 2021 18:13\nމާޒީވެ ގޮސްފައިވާ ކަންތައްތައް ހޯދަން އުޅޭ ސަރުކާރު. މުސްތަގުބަލަށް ކަމެއް ނުކޮއްދެވޭ ސަރުކާރު ތިމާ ދުނިޔެއައށް އުފަން ވިމުގެ ކުރިން ވެރިކަންކުރި މީހުންގެ ފަތިފުށް ބަލަން އުޅޭ ސަރުކާރު މިހާރަށް އެއްވެސް ކަމެއް ކުރަންނޭގޭ ސަރުކާރު އެއީ ކޮންސަރުކާރެއް؟؟؟؟\nފެބުރުއަރީ 24, 2021 18:55\nދެއަހަރު ބައި ވަންދެން ފިނިކުރި ކޮޓަރިއެއްގައި ގޮނޑިއަށް ފޮޑިތަޅާލަތަޅާލަ އިންނަންޖެހޭ މީހަކަށް 37500 ރުފިޔާ ކުޑަވެގެން ތި އުޅެނީ ކިހާވަރަކަށް ބަނޑުކުކުރާތީވެބާ؟\nފެބުރުއަރީ 24, 2021 19:13\nއިންތިގާލީ އިންސާފު އެހެން މީހަކައް ލިބޭނީ މިސޮރައް އިންސާފު ލިބިގެން ދޯ. 😂\nފެބުރުއަރީ 24, 2021 19:22\nއިތިޤާލީ އިންސާފުގެ ވެރިޔާއަށް ދަޢުލަތުގެ އެންމެ ބުރަކޮށް މަސައްކަތްކުރާ ފުލުހުންނާއި ސިފައިންނާއި، ޑޮކްޓަރުންނާއި ނަރުހުންނާއި، ޓީޗަރުންނާއި، ކަރެކްޝަން މީހުންނާއި އިމިގްރޭޝަން މީހުންގެ މަތީފަންތީގެ މީހުންގެ މުސާރައަށްވުރެ ވެސް ބޮޑު މުސާރައެއް ދިނުމުންވެސް އަދިވެސް އެމުސާރަ ކުޑަވެގެން ބޮޑާ ހޭކުމުން ދެން އިންސާފުހުރިވަރު ތިޔަހުރީ މެދުއުޑުގައި ފިޔަޖަހަޖަހާ. އިންސާފު މިހާރު ވިސްނޭ. އަމިއްލަ ސައިޒުވެސް ތިޔަވަނީ އޮޅިފައި. ދެން މުސާރައިގެ ވާހަކާގައި ދަޢުލަތުގެ ތަންތަން ކިޔާއިރު މަޖިލިސް ކިޔާކަށް ނުވާނެ. އެއީ ކަމެއްނުކޮށް ރައްޔިތުން ނިކަމެތިކޮށް މަޖާކުރާ މުސާރަ ނެގުމުގައި ހައްދުފަހަނައަޅާފައިވާ ޖައްބާރު ބައެއް.\nފެބުރުއަރީ 25, 2021 08:44\nރަނގަޅު ވާހަކައެއް. އަހަރު ދުވަސް ވަންދެއް މަޖިލީހަށް ސަލާމް ބުނީމަވެސް 65000 ރުފިޔާ. މަޖިލީހު މެންބަރުން އަމިއްލައަށް މުސާރަ ކަނޑައަޅާނަމަ އެހެން މަގާމުތަކުގައި ތިބޭ މީހުންނަށްވެސް ރަނގަޅު ގޮތް އޮންނަންވާނެ


ބިން ގަތުމަށް 32 މީހަކު ފައިސާ ދައްކައިފި\nހުޅުމާލޭގެ ދެވަނަ ފިޔަވަހިން ވިއްކަން ހުޅުވާލި ބިންތަކަށް 32 މީހަކު ފައިސާ ދައްކާފައިވާ ކަމަށް ހައުސިން ޑިވެލޮޕްމަންޓް ކޯޕަރޭޝަން (އެޗްޑީސީ) އިން މިއަދު ބުނެފި އެވެ.\nFebruary 13, 2017 34\nހުޅަނގުގެ ހުރިހާ ކަމެއް ނަކަލެއް ނުކުރެވޭނެ: ރައީސް\nތަރައްގީ އާއި ކުރިއެރުން ހޯދުމުގައި ހުޅަނގުގެ ގޮތްތައް އަލިފުން ޔާ އަށް ނަކަލެއް ނުކުރެވޭނެ ކަމަށް ރައީސް އަބްދުﷲ ޔާމީން ކ. ތުލުސްދޫގައި މިއަދު ވިދާޅުވެއްޖެ އެވެ.\nJuly 25, 2016 40\nހުޅުލޭ ބިން ހިއްކުމުގެ މަޝްރޫއު ފައްޓަވައިދެއްވައިފި\nއިބްރާހިމް ނާސިރު އިންޓަނޭޝަނަލް އެއާޕޯޓް (އައިއެންއައިއޭ)ގެ އާ ރަންވޭ ހަދަން ބޭނުންވާ ބިން ހިއްކުމުގެ މަސައްކަތް މިއަދު ހެނދުނު ރައީސް އަބްދުﷲ ޔާމީން ފައްޓަވައި ދެއްވައިފި އެވެ.\nހިންމަފުށި ބިން ހިއްކުމުގެ މަސައްކަތް ނިމުމަކާ ގާތަށް\nJuly 10, 2016 11\nއއ. އަތޮޅުން ވެލި ނަގާތީ ކަންބޮޑުވުން ފާޅުކޮށްފި\nއިބްރާހިމް ނާސިރު އިންޓަނޭޝަނަލް އެއާޕޯޓް (އައިއެންއައިއޭ)ގެ އާ ރަންވޭ އަޅަން ބިން ހިއްކުމަށް ހަމަޖެހިފައިވާ ސަރަހައްދުގައި ހުރި ޔޮޓްތަކާއި އުޅަނދުފަހަރު ނެގުމަށް މޯލްޑިވްސް...\nJune 02, 2016 11\nތިނަދޫގައި ގިނަ އަދަދެއްގެ މަޝްރޫއުތަކެއް ދަނީ ހިންގަމުން. އެ ރަށުގައި މިހާރު އެންމެ ބޮޑު މަޝްރޫއެއްގެ ގޮތުގައި ހިންގަނީ ބިން ހިއްކުން. އަދި އެ ރަށުގެ ނުވަ މަގެއްގައި 8 ކިލޯމީޓަރުގެ ދިގުމިނަށް ތާރު އެޅުމަށް ވަނީ ހަމަޖެހިފައި.\nތިނަދޫ ބިން ހިއްކަން ފަށައި 20 ދުވަސްތެރޭ ނިންމާލަނީ\nފޭދޫ ބިން ހިއްކައި ނިމިއްޖެ\nއައްޑޫ ފޭދު އަށް ދިމާވެފައިވާ ބިމުގެ ދަތިކަން ހައްލު ކުރުމަށް ހިންގި ބިން ހިއްކުމުގެ މަޝްރޫއު އިއްޔެ ނިންމާލައިފި އެވެ.


Komandoo bin hikkai ninmaifi, mihaaru ei 17 hector ge rasheh | Mihaaru\nކޮމަންޑޫ ބިން ހިއްކައި ނިމުމަކާ ގާތްވެފައި. އެރަށުގެ ފަޅުތެރެއިން ބޮޑު ސަރަހައްދެއް ހިއްކި.\n16 އެޕްރީލް 2018 - 12:49\nކޮމަންޑޫގެ ދެކުނު ފަރާތުން ފެށިގެން އުތުރާ ހަމަ އަށް އެމްޓީސީސީގެ މަހާޖައްރާފު ބޭނުންކޮށްގެން ހިއްކަން ފެށީ މި މަހުގެ ފަސް ވަނަ ދުވަހު އެވެ.\nހިއްކުމުގެ ކުރިން އެރަށުގެ ބޮޑުމިނަކީ އެންމެ ހަތް ހެކްޓަރެވެ. ރަށުގެ ފަޅުތެރެ ވަށައިގެން 70 ޕަސަންޓު ހިއްކައި ނިންމާލީ ހަފުތާ އަކަށް ވުރެ ގިނަ ދުވަސް ފަހުންނެވެ.\nކޮމަންޑޫ ކައުންސިލްގެ ނައިބު ރައީސް މުހައްމަދު އާރިފް "މިހާރު" އަށް މިއަދު ވިދާޅުވީ ރަށުގެ ބިން ހިއްކައި ގާތްގަނޑަކަށް ނިމިފައިވާއިރު، މަހާޖައްރާފު މިރޭ ފަތިހު ތިލަފުއްޓަށް ދިއުމަށް ފުރާނެ ކަމަށެވެ.\nކޮމަންޑޫ ބިން ހިއްކުމަށްފަހު، ބިންގަނޑު ލެވެލް ކުރުމުގެ މަސައްކަތް ކުރަނީ. - ފޮޓޯ: ކޮމަންޑޫ ކައުންސިލް\nކޮމަންޑޫގެ ބިން ހިއްކުމުގެ ކުރިން އެއީ 7-10 ހެކްޓަރުގެ ރަށެކެވެ. އެކަމަކު، މިހާރު ރަށުގެ ބޮޑުމިން 17-20 ހެކްޓަރަށް ބޮޑުވެފައިވާ ކަމަށް ވެސް އާރިފް ވިދާޅުވި އެވެ.\nKomandoo ge bin hikkan fashaifi, hafthaa ehge thereygai nimeyne\n"ބިން ހިއްކި ސަރަހައްދާއި ރަށުގައި މީހުން ދިރިއުޅޭ ސަރަހައްދާ އެއްވަރު ވާނެ،" އާރިފް ވިދާޅުވި އެވެ.\nއޭނާ ވިދާޅުވި ގޮތުގައި ކޮމަންޑޫ ބިން ހިއްކުމުގެ ވާހަކަ ދައްކަމުން އަންނަތާ 20 އަހަރު ވެދާނެ އެވެ. އެހެންވެ، މިއީ ރައްޔިތުން ކުރި ދިގު އިންތިޒާރެއްގެ ނިމުން ކަމަށް އޭނާ ވިދާޅުވި އެވެ.\nކޮމަންޑޫ ބިން ހިއްކުމަށް އެމްޓީސީސީގެ މަހާޖައްރާފު، އެ ރަށު ފަޅު ކައިރީގައި. - ފޮޓޯ: ކޮމަންޑޫ ކައުންސިލް\n"މި މަސައްކަތް 2012 އިން ފެށިގެން އެކި ސިފައިގައި ކުރަމުން އައީ. އެކަމަކު، މިއަދު މި ހަގީގަތަކަށް ވެގެން ދިޔައީ. މިއީ ރަށުގެ ތަރައްގީއާ ގުޅިފައި އޮތް މަސައްކަތެއް،" އާރިފް ވިދާޅުވި އެވެ.\nKomandoo bin hikkumah Mahaa jarraafu thayyaaru\nއާބާދީގައި 1800 އެއްހާ މީހުން އުޅޭ ކޮމަންޑޫގެ ބިން ހިއްކައި ނިމުނުއިރު، ރަށު ކައުންސިލުން ބުނި ގޮތުގައި ސަރުކާރުގެ ވިސްނުމަކީ ރައްޔިތުންނަށް ބޯހިޔާވަހިކަން ހޯދައި ދިނުމަށް ހިއްކާ ސަރަހައްދުގައި 50 ފްލެޓު އެޅުމެވެ. އަދި ހިއްކި ސަރަހައްދަށް އިންޖީނުގެ ބަދަލު ކުރުމާއި ވޭސްޓް މެނޭޖްމަންޓް ސެންޓަރަކާއި ކުޑަކުދިންގެ ޕާކެއް އެޅުމަކީ ސަރުކާރުގެ ވިސްނުމެކެވެ.\nކޮމަންޑޫ ބިން ހިއްކުމާއި ގޮނޑުދޮށް ހިމާޔަތް ކުރުމުގެ މަޝްރޫއަށް ދައުލަތުގެ މި އަހަރުގެ ބަޖެޓުގައި 11 މިލިއަނަށް ވުރެ ގިނަ ރުފިޔާ ހިމަނާފައި ވެ އެވެ. ކޮމަންޑޫ ބިން ހިއްކުމުގެ ކުރިން ށ. ފުނަދު އާއި ހދ. ކުޅުދުއްފުށީގައި ޑޮމެސްޓިކް އެއާޕޯޓެއް އެޅުމަށް ބިން ހިއްކީ ވެސް މަހާޖައްރާފު ބޭނުންކޮށްގެންނެވެ.\nށ. އަތޮޅު ށ. ކޮމަންޑޫ ތަރައްގީގެ މަޝްރޫއުތައް ބިން ހިއްކުން އެމްޓީސީސީ ށ. ކޮމަންޑޫ ކައުންސިލް\nސަރުކާރުން މިކުރީ ބޭކާރު ރުފިޔާ\nރައްޔިތުން އެއްފަސްކޮށްގެން ނޫނީ ޒަމާނީ ތަރައްޤީއެއް ނުގެނެވޭނެ. އެއްފަސް ކުރުމުން ދައުލަތުން ވަކި ވަކި ރަށްތަކަށް ކުރަންޖެހޭ ޙަރަދުތައް ކުޑަވާނެ. ވިޔަފާރި ވަރަށް ބޮޑަށް ފުޅާވެ ހަލުއި މިނުގައި ޤައުމު ކުރިއަރައިދާނެ. އެއީ އެއްފަސްގަނޑެއްގައި ކުރަންޖެހޭ ދަތުރު ފަތުރުތަކުގެ ހަރަދުކުޑަވެ އަވަސްވެ ފަސޭހަވާނެތީވެ. މި ބުނަނީ އެންމެން މާލެ އެއްކުރަންވީ އެކޭ ނޫން. މާލެ އަތޮޅުގައި ބިން ހިއްކައި ވެރިރަށާއި ގުޅާލެވިދާނެ ބުރިޖުން.\nބިން ބޮޑު ރަށަކައް ބަދަލު ވުމުގެ ހިޔާލު ހަމަ ނެތީ ތޯ؟؟؟؟؟؟ 5އަހަރުން ތިޔަ ހިއްކި ތަންކޮޅު ފުރޭނެ......\nތީ މިއުޅޭ ކޮމަންޑޫ ފަތުހީގެ މަސައްކަތުން ވިކަމެއް. އެފަކީރު ރޭގަނޑު ހަތަރުދަމު ޓީވީއަށް އަރާ ކޮސްގޮވީމާ ވެރިމީހާ އޭނާގެ އެދުނު ކަންތައް ކޮށްދިނީ\nކޮބައިތަ ތި ޖައްރާފުންް ހިއްކަން ފަށަން ބުނި އައިހެވަން.\nކޮމަންޑޫ ބިން ހިއްކި ނަމަވެސް ތީ ދަރާއްޖެތެރެ. ތި ހިއްކި ބިމުން އެންމެ ރުފިޔާ އެއްވެސް ނުލިބޭނެއެވެ. އަވަހަށް މަހާ ޖައްރާފު ތިލަފުއްޓަށް ގެނެސްގެން ތިލަފުއްޓާއި ގުޅިފަޅު އެއްކޮށް ހިއްކާލަންވީއެވެ. އެއިރުން އެހިއްކާ ބިން ތައް ކުއްޔަށް ދީގެން ސަރުކާރަށް ލިބޭނެ މަހަކު 20 ބިލިއަން ރުފިޔާދޯ. މިކަން ފުރަތަމަ ވެސް ކުރަންވީ. މަހާ ޖައްރާފް ގަތް އަގުގެ3ގުނަ އެބަޖެހޭ ލިބެން މާލެ ސަރަހައްދުން...\nދެންމިހާރު މިއީ ހާދަހާ ފަސޭހައިން ވާކަމެކޭދޯ! ހަމަ ހިކެނީ ހަމަ ހިކެނީ!\nވަރަށް އުފާވެއްޖެ. ދެން މީހުންނާ ދޭތެރޭ ގެންގުޅޭ ނާއިންސާފު ގޮތްގަނޑު ސަރުކާރުން ދޫކޮށްލީމާ ރަނގަޅުވާނެ. ކޮންމެހެން ޕާޓީގެ މަޖިލިސް މެންބަރެއް ބުނާހާ ގޮތަކަށް ހަދައި އޭނާ ރުއްސާކަށް ނުޖެހޭ.\nރަށުގެ އަތިރިމައްޗަށް ފާޚާނާ ކޮށް އުޅުނުމީހުންނަށް ވަރަށް އުނަދަގޫވާނެތާ މިހާރު ފާހާނާ ކޮށްލަންވީމަ އަތިރި ދުރުކަމުން.\nކޮންޒަމާނެއްގެ ވާަހަކަ ތޯ ތިޔަ ވިދާޅުވަނީ\n10 ދުވަހުން ނިންމާލީ ދޯ؟ ގަދަ\n10 ދުވަހުން 10 ހެކްޓަރެއް ނުހިއްކޭނެ..7ހެކްތަރުވެސް ހަމަ ނުވޭ ހިއްކި ސަރަހައްދުގަ 6.8 ހެކްތަރ ޓޯޓަލް،\nކާކުތަ ބުނީ 10 ހެކްޓަރު ހިއްކީއޭ؟ ދުވަސް ގުނާލާފައި 10 ދުވަސް ވީމަ އެވާހަކަ ބުނެލީ. މަށަށް އޯކޭ5ފޫޓް ހިއްކާފައި އޮތަސް. ކަމާ ނުގުޅޭ ވާހަކަ ނުދައްކާ ހިތުތެތޭގަައި ތި އެނބުރޭ އެއްޗަކުން ކެތް ނުވާ ހިސާބަށް ދިޔަޔަސް.


Huravee building thalhaalumuge masaikaiy fashaifi, emasahkkai anna mahu nimeyne: Akram - One Online\nދުވަސްވެ ބާވެފައިވާ ހުރަވީ ބިލްޑިންގ ތަޅާލުމުގެ މަސައްކަތް ފަށައިފި އެވެ.\nހުރަވީ ބިލްޑިންގު ތަޅާލައި އެތަނުގައި ޕާކިން ޒޯނެއް ގާއިމު ކުރުމަށް ސަރުކާރުން ނިންމީ މިއަހަރު ޖެނުއަރީ މަހުގަ އެވެ. ޕްލޭނިން އެންޑް ހައުސިން މިނިސްޓްރީން މީގެ ކުރިން ބުނީ އެތަން ތަޅާލައިއެތަނުގައި ޕާކިން ޒޯނެއް އަޅަން ނިންމާފައިވަނީ އެ ސަރަހައްދުގައި ހުންނަ ސަރުކާރު އޮފީސްތަކުގެ މުވައްޒަފުންނަށް ދިމާވެފައިވާ ޕާކިން މައްސަލަ އަށް ހައްލު ގެނައުމަށް ކަމަށެވެ.\nޕްލޭނިން މިނިސްޓްރީގެ ސްޓޭޓް މިނިސްޓަރު އަކްރަމް ކަމާލުއްދީން "ވަން" އަށް މިއަދު ވިދާޅުވީ ހުރަވީ ބިލްޑިންގު ތަޅާލުމުގެ މަސައްކަތް މިހާރު ކުރިއަށް ދާ ކަމަށެވެ.\nއަކުރަމް ވިދާޅުވީ މި މަސައްކަތަކީ މިނިސްޓްރީން ހަރަދުކޮށްގެން ހިންގާ މަސައްކަތެއް ނޫން ކަމަށާއި މި މަސައްކަތް ކުރަނީ އެ މިނިސްޓްރީގެ މުވައްޒަފުން ކަމަށެވެ. އަދި އަންނަ މަހުގެ މެދުތެރޭގައި ހުރަވީ ބިލްޑިންގު އެއްކޮށް ތަޅައި ނިންމައިލެވޭނެ ކަމަށްވެސް ވިދާޅުވި އެވެ.\n"މިހާރު އެތަން ތަޅާލުމުގެ މަސައްކަތް އެދަނީ ކުރިއަށް. އަންނަ މަހު މެދެއްހާ ހިސާބުގަ އެއްކޮށް ނިންމާލެވޭނެ ކަމަށް މި ބަލަނީ. ނިންމާލީމަ އެނގޭނީ ޕާކިން ޒޯނުގެ މަސައްކަތް ފެށޭނެ ދުވަހެއް ބުނަން." އޭނާ ވިދާޅުވި އެވެ.\nހުރަވީ ބިލްޑިންގަކީ ކުރީގެ ރައީސް މައުމޫނު އަބްދުލްގައްޔޫމްގެ ވެރިކަމުގެ ކުރީކޮޅު ހެދި އޮފީސް އިމާރާތެކެވެ. ހުރަވީ ބިލްޑިންގ ހުސްކޮށް، އެތަނުގައި ހުރި ސަރުކާރުގެ އިދާރާތައް އެހެން ތަނަކަށް ބަދަލުކުރުމަށް ކުރީގެ ރައީސް މުހައްމަދު ނަޝީދުގެ ސަރުކާރުގައިވެސް ނިންމިއެވެ.\nނަމަވެސް އެ އިމާރާތުގައި ހިންގަމުން ގެންދިޔަ ސަރުކާރުގެ އޮފީސްތައް ބަދަލުކުރާނެ ތަނެއް ނެތުމުގު ސަބަބުން އިމާރާތުގައި ބާވެ ވެއްޓިދާނެކަމުގެ ބިރު ހީވެފައިވާ ތަންތަން މަރާމާތުކޮށްގެން ސަރުކާރުން އައީ އެ އިމާރާތް ބޭނުން ކުރަމުންނެވެ. އެކަމަކު މިހާރު އެ އިމާރާތުގައި ހިންގާ އޮފީސްތައް ވަނީ އެހެން އިމާރާތްތަކަށް ބަދަލުކޮށްފަ އެވެ.\nއިމާރާތް ބާވެގެން ގޮސް 2019 ވަނަ އަހަރުގެ އެ އިމާރާތުގެ ބެލްކަނިން ބައެއް މަގުމައްޗަށް ވެއްޓި، ޕާކުކޮށްފައި ހުރި ސައިކަލުތަކަކަށްވެސް ގެއްލުން ލިބުނެވެ.\nގުޅޭ ޓެގު މިނިސްޓްރީ އޮފް ނޭޝަނަލް ޕްލޭނިން ހައުސިން އެންޑް އިންފްރާސްޓްރަކްޗާ ހުރަވީ ބިލްޑިންގް ޕާކިން މައްސަލަތައް


July 02, 2019 114\nJune 02, 2019 37\nމާލޭގައި މީރުކޮށް ސީފުޑް ކާން ލިބޭ ތަނެއް ހޯދުމަކީ އެހާ ފަސޭހަކަމެއް ނޫނެވެ. މީރު ސީފުޑް ޑިޝްއެއް ހޯދުމަށް ލައްކަ ގިނަ ތަންތަން ބަލަން ޖެހޭނެ އެވެ. އަނެއްކޮޅުން ސީފުޑް ޑިޝްތަކުގެ އަގުތައް ވެސް އިންތިހާ އަށް މައްޗެވެ. އެކަމަކު މިހާރު އެ ހުރިހާ މަސައްކަތް މިއޮތީ ނިމުމަކަށް އައިސްފަ އެވެ. ހުޅުމާލޭގައި ހުރި ކުޑަކުޑަ ސްޓޯލް "ރާކަނި...


ACC member inge isthiufaa ah govaalai muzaaharaa kohfi\n27th May 2019 | Last update: 16:24\nއޭސީސީ މެންބަރުންގެ އިސްތިއުފާއަށް ގޮވާލައި މުޒާހަރާކޮށްފި\nއޭސީސީގެ މެންބަރުން އިސްތިއުފާއަށް ގޮވާލައި ނިއަދު ބޭއްވީ ހިނގާލުން.\nއެންޓި ކޮރަޕްޝަން ކޮމިޝަން، އޭސީސީގެ މެންބަރުން އިސްތިއުފާ ދިނުމަށް ގޮވާލައި މިއަދު މާލޭގައި މުޒާހަރާކޮށްފި އެވެ.\nއަމިއްލަ ފަރާތްތަކަކުން އިސްނަގައިގެން ބޭއްވި އެ މުޒާހަރާ ފަށާފައި ވަނީ، އާޓިފިޝަލް ބީޗް ސަރަހައްދުން އެވެ. އަދި ކޮރަޕްޝަނާ ދެކޮޅު ޝިއާރުތަކާ އެކު، އެ މުޒާހަރާގެ ބައިވެރިން ވަނީ މަޖީދީ މަގުން ރަސްފަންނާ ހަމަޔަށް ހިނގާލައިފަ އެވެ. އެ މުޒާހަރާގެ ބައިވެރިން ގޮވާލީ އޭސީސީގެ ރައީސް، ހަސަން ލުތުފީ އާއި އެ ކޮމިޝަންގެ އެހެން ބައެއް މެންބަރުންގެ މައްޗަށް ވެސް ބޮޑު ހިޔާނާތުގެ މަންފާ ލިބުނު ކަމުގެ ތުހުމަތުތަކެއް ކުރެވޭތީ، އިސްތިއުފާދެއްވުމަށެވެ. އަދި އެ މައްސަލައިގައި ތުހުމަތުވާ ބައެއް ފަރާތްތައް ދައުލަތުގެ މަގާމުތަކުގައި އަދިވެސް ތިބި ކަމަށާއި އެފަދަ ފަރާތްތައް ދުރުކުރުމަށް ވެސް އެ މުޒާހަރާގެ ބައިވެރިން ގޮވާލި އެވެ.\nއެ މުޒާހަރާގައި އިސްކޮށް ހުންނެވި ކުރީގެ އެޓާނީ ޖެނެރަލް އޮފީހުގެ ވަކީލް މަރިޔަމް ޝުނާނާ ވިދާޅުވީ މުޒާހަރާގެ ބޭނުމަކީ އޭސީސީގައި މިހާރު ތިބި މެންބަރުންގެ މައްޗަށް އިތުބާރު ނެތުމުން ބޮޑު ހިޔާނާތުގެ ތަހުގީގު ރަނގަޅަށް ނުކުރެވޭނެތީ އެބޭފުޅުންގެ އިސްތިއުފާއަށް ގޮވާލުން ކަމަށެވެ. އަދި އެބޭފުޅުންނަށް އޮތް އެންމެ ރަނގަޅު ގޮތަކީ އިސްތިއުފާ ދީ މިނިވަން ތަހުގީގަކަށް ފުރުސަތު ދިނުން ކަމަށް އޭނާ ވިދާޅުވި އެވެ. އެކަމަށް ގޮވާލައި އިތުރު ހަރަކާތްތައް ބޭއްވުމަށް ވިސްނާ ކަމަށް ވެސް ޝުނާނާ ވިދާޅުވި އެވެ. މީގެ ބޭނުމަކީ، އެމްއެމްޕީއާރުސީގެ ފައިސާއިން މަންފާ ލިބުނު މީހުން މަޖިލީހަށް ކުރިމަތިލާ ހޮވުމަށް އޮތް ދޮރު ބަންދު ކުރުން ކަމަށް ވެސް އޭނާ ވިދާޅުވި އެވެ.\nއެ ހަރަކާތުގެ ފަރާތުން ވަނީ އެމްއެމްޕިއާރުސީގެ ފައިސާ ލިބުނު 155 ފަރާތުގެ މައުލޫމާތު ހާމަކުރުމަށް އޭސީސީއަށް ގޮވާލައި ކެމްޕޭނެއް ކުރިއަށް ގެންގޮސްފަ އެވެ. އަހަރެއްހާ ދުވަސް ފޮރުވާފައި ބޭއްވުމަށް ފަހު އެ ރިޕޯޓް އޭސީސީއިން އާންމު ކުރީ އެ ގޮވާލުންތަކާ ގުޅިގެން އެވެ.\nހުޅުމާލޭ ބީޗު ކެފޭތަކަށް ހުއްދަ ދިނުމުގައި ވެސް ކޮރަޕްޝަން\nސިސިލްފަރަށް ހުއްދަ ނުދިން މައްސަލާގައި އޭސީސީއަށް\nއިންތިހާބާގުޅޭ ރިޝްވަތުގެ 16 މައްސަލައެއް ނިންމައިފި\nބަރެސްދޫ މަޝްރޫއުގެ ހިޔާނާތުގެ މައްސަލައެއް ބަލަނީ\nއަރާމަގުން ހޯދި ދޮންކަމަނަގެ އާ ވާހަކައެއް!\nއެނބޫދޫ ފަޅުން އުފުލުުނު ދެ ރިސޯޓް ދައްކާލައިފި\nވޯޓްގެ މައްސަލާގައި އާއިލާ ތެރެ ވެސް ހޫނުވެފައި!\nއައްޔަގެ ތަފާތު ތޮރުފި ސެލޫން!\nއުމްރާއަށް ދަނީތަ؟ މިކަން ކަމަށް ސަމާލުވާތި!


BREAKING NEWS: Covid-19: Miadhu Raajje In Ithuru 133 Meehaku Fassivejje - Vaguthu\nރާއްޖެ އިން ފައްސި މަދު، ކޮވިޑަށް ޓެސްޓް ކުރުން ވެސް މަދު - 40 މިނެޓް ކުރިން\n1 މަސް ކުރިން ( ފެބުރުއަރީ 26, 2021 )\nތަރުތީބެއް ނެތި ސުންކު ނެގުން؛- ވަގުތު އިމޭޖަސް- މުހައްމަދު އަފްޒަލް\nމިއަދު އިރުއޮއްސި 18:00 އާއި ހަމައަށް ފާއިތުވި 24 ގަޑިއިރުގެ ތެރޭގައި ރާއްޖެ އިން އިތުރު 133 މީހަކު ކޮވިޑް-19 އަށް ފައްސިވެއްޖެއެވެ.\nމިއަދު ފައްސިވި މީހުންގެ ތެރެއިން 117 މީހުން ފައްސިވީ މާލެއިންނެވެ. އަތޮޅުތެރޭގެ ރަށްތަކުން މިއަދު ހަތަރު މީހަކު ފައްސިވެފައިވެއެވެ. އޭގެ އިތުރުން ރިސޯޓްތަކުން މިއަދު 12 މީހަކު ފައްސިވިއެވެ.\nމިއަދު ފައްސިވި މީހުންނާއިއެކު ރާއްޖެ އިން ކޮވިޑް-19 އަށް ފައްސިވި މީހުންގެ ޖުމްލަ އަދަދު ވަނީ 19479 އަށް އަރާފައެވެ.\nކޮވިޑަށް ފައްސިވާ މީހުންގެ އަދަދު އިތުރުވަމުން ދިޔަ ނަމަވެސް ހޮސްޕިޓަލްގައި އެޑްމިޓް ކޮށްގެން ފަރުވާދެމުން އަންނަ މީހުންގެ އަދަދު މިއަދުވެސް އިތުރެއް ނުވެއެވެ. މިހާރު ވެސް އެޑްމިޓް ކޮށްގެން ފަރުވާ ދެމުން ގެންދަނީ 162 މީހުންނަށެވެ. ފާއިތުވި ތިން ދުވަހު ވެސް އެޑްމިޓް ކޮށްގެން ފަރުވާ ދެމުންގެންދާ މީހުންގެ އަދަދަށް ބަދަލެއް ނާދެއެވެ.\nފެބުރުއަރީ 26, 2021 23:14\nމިއަދު ކަލޭމެން ހަނު ހުރެއްޖެ ނަމަ މާދަމާ ކަލޭމެންގެ ދަރިންނާއި ދަރިންގެ ދަރިން ނޯށުން ރޯނެ..\nފެބުރުއަރީ 27, 2021 00:02\n(1) ނަންބަރު ތައް ދަށްކުރުމުގެ އެންމެ ބޮޑު ފާލަކަށް ވާނީ ފެންވަރު ރަނގަޅު ވެކްސިން އެއް ރާއްޖެ އަށް ސަރުކާރުން ގެނެވިގެން. މިހާރު ރާއްޖޭގައި ބޭނުންކުރާ ވެކްސިން އަކީ ދުނިޔޭ ގެ ތަރައްޤީ ވެފައިވާ "އެއްވެސް" ޤައުމެއްގައި ބޭނުންކުރާ ވެކްސިން އެއް ނޫން. އެއީ އިތުބާރެއް ނެތް ވެކްސިން އަކަށް ވެފައި، މާތް ﷲ އިންސާނާ ގެ ނަސްލު ދެމެހެއްޓެވުމަށްޓަކައި ލެއްވެވި ނިއުކުލިއަސް ގައިވާ ކޯޑު ކަމަށްވާ ޑީ.އެން.އޭ އަށް ވަދެގެން މަސައްކަތް ކުރާ ވެކްސިން އަކަށް ވާތީ. މި ވެކްސިން އުފެއްދި ކުންފުނީ ގެ ފެކްޓް ޝީޓް ގައި މި ވާހަކަ ކަނޑައެޅިގެން ލިޔެފައި އޮވޭ. (2) ކޮންމެ އިންސާނަކަށް ވެސް ޅަ އެއްޗެހި އެޅޭނެކަން ސަރުކާރުން ޤަބޫލް ކޮށް، ހޭހަން ހުރި ޤައުމު ތަކުގައި ބޭނުން ކުރާ ވެކްސިން އެއް (މިހާރު ވެކްސިން ނުޖަހާ ތިބި މީހުންނަށް ޖެހުމަށް ނަމަވެސް) އެތެރެކުރެވިގެން ނޫން ގޮތަކަށް ނަންބަރު ތައް ތިރިއެއް ނުކުރެވޭނެ. (2) މިހާރު ޖަހާ ވެކްސިން ގެ ކަންތައް ކޮށްފައި މިއޮތީ ރާއްޖޭގައި މަސްތުވާ ތަކެތި ވިއްކާ މީހުން ކަންތައް ކުރާގޮތަށް. އެމީހުން ފުރަތަމަ "ފަތް" ނުވަތަ މަރިޖުއާނާ ދެނީ ހިލޭ. އެ ބޮއި ރަނގަޅަށް ޢަމަލު ޖެހުނީމާ، ބޮޑު އަގުގައި ވިއްކަނީ. (3) މި ވެކްސިން ގެ ދެވަނަ ޑޯޒް ގަންނަން ސިންގަޕޫރަށް ދާންޖެހޭ ސަބަބަކީ އެއީ. އޭރުން ކުންފުންޏާ ގުޅިފައި ތިބި ފަރާތްތަކަށް ބައިއެޅިގެންދާނެތީ. މިގޮތަށް ބްރޯކަރުންނެއް "ފައިޒާ" އަދި "މޮޑާނަރ" އަކު ނުތިބޭ. ގަންނަން ޖެހެނީ ސީދާ ކުންފުނިން. ރާއްޖޭ ގައި ތެޅިފޮޅިގަނެގެން ވެކްސިން ޖަހަން ފެއްޓި ސަބަބެއް ނޭންގެ !\nފެބުރުއަރީ 27, 2021 10:19\nމިއީސަރުކާރުގެ ޑޮކްޓަރެއްނޫން ވީމާ ޤަބޫލް ކުރެވޭ. ސަރުކާރުގެ ޑޮކްޓަރުންނަށްތިބެނީ އޭތި މީތިދީފަ. ޢަލީލަތީފްއަށް ވެސް ރޯ ހައުސް އެއް އޮވޭދީފަ. މުޙައްމަދުޢަލީ ވެސް އެއީސަރުކާރުގެ ވަޒީފާގައިހުރިމީހެއް. މުޙައްމަދު ޢަލީ ވެސް އުޅެނީވައިޖަހަން. ރޯ ހައުސްއެއް ލިބޭތޯ ހީހީފަ.\nފެބުރުއަރީ 27, 2021 00:23\nޢާއްމު ރައްޔިތުންނަށް އޮޅުވާލުމަށް ކޮވިޑް ނެތްވަރށް ބޮޑު ކޮށްގެން ޕްރޮޕެގެންޑާ ފަތުރާ އާއްމު ސާމިލު އަނިޔާވެރިކަމެއް މިދަނީ ހިންގަމުން. ދުނިޔޭގަ ކޮވިޑުގަ މަރުވާ އެއްމެ ކުޑަ ނިސްބަތާ އަޅާބެލީމަވެސް މިރާއްޖޭގަ ޖެހުނު އަދަދަކަށްވާނީ 6000\nފެބުރުއަރީ 27, 2021 04:56\nމިއީ ޑީ.އެން.އޭ ގެ ވެކްސިން އެއް. ޑީ.އެން.އޭ ގެ އެތެރެއަށް ވަދޭތޯ ނުވަތޭތޯ ޓެސްޓް ކުރެވިފަކާ ނެތް. ވީމާ ބެލެވޭނީ ވަންނަކަމަށް. ޑީ.އެން.އޭ އާއި ކުޅެން ޙިޔާރު ކުރިކަމީ ވެސް ގޯހެއް.\nފެބުރުއަރީ 27, 2021 08:39\nސަރުކާރާއި އެޗްޕީއޭގެ ދޯދިޔާ ކަން އިންތިހާގައި. ކީއްވެހޭ ފުލް ބަންދަ ކަށް ނުދާންވީ؟ ހާލަތުމިއޮތީ އިންތިހާއަށް ގޯސްވެފައި! ސަރު ކާރު އޮފީސްތަ ކާއި ސަރުކ ކާރުކ ކުންފުނިތައްވެސް އެޗްޕީއޭގެ އެންގުމާއި އެއްގޮތަށް އަމަލެއްނު ކުރޭ! ހުރިހާތަނެއްވެސް ފުލްކ ކޮށް ސްޓާފުންނެރެގެން ފުލް ކޮށް މަސައް ކަތް ކުރަނީ!! އެޗްޕީއޭ ނިދާފަ؟؟\nފެބުރުއަރީ 27, 2021 09:32\nއަދި މިހާތަނަށް ޑީ.އެން.އޭ ގެ އެއްވެސް ބޭހަކަށް ނުވަތަ އިންޖެކްޝަން އަކަށް އެމެރިކާ ގެ އެފް.ޑީ.އޭ އަކުން ހުއްދަދީފަކާ ނެތް. އެފް.ޑީ.އޭ އަކީ މުޅި ދުނިޔޭގެ ހުރިހާ ބޭހަކަށް ހުއްދަދޭ މަރުކަޒު. ޑރ. މުޙައްމަދު ޢަލީ ބުނަނީ ބަދަލު ނުވާނޭ. ސަރުކާރުން އަޅާ ކޮންމެ ޅަ އެއްޗެއް ފޮރުވަން ސަރުކާރުގެ ޑޮކްޓަރުން މަސައްކަތް ކުރާނެ. ރާއްޖެ އަށް ކޮލިޓީ ވެކްސިން އެއް ގެނައުމަށް ގޮވާލަން.


120 އެނދާއެކު ހުޅުމާލެ ހޮސްޕިޓަލުގައި ކޯވިޑް ފެސިލިޓީއެއް 120 އެނދާއެކު ހުޅުމާލެ ހޮސްޕިޓަލުގައި ކޯވިޑް ފެސިލިޓީއެއް\n120 އެނދާއެކު ހުޅުމާލެ ހޮސްޕިޓަލުގައި ކޯވިޑް ފެސިލިޓީއެއް\nކޯވިޑަށް ފަރުވާދިނުމަށް 120 އެނދާއެކު ހުޅުމާލެ ހޮސްޕިޓަލް ކޯވިޑް ފެސިލިޓީއަކަށް ބަދަލުކުރުމަށް ނިންމައފިއެވެ. އެޗްއީއޯސީން މިގޮތަށް ނިންމާފައިވަނީ ކޯވިޑް ޖެހޭ މީހުންގެ އަދަދު ބޮޑުތަނުން އިތުރުވެ އެޑްމިޓްކޮށްގެން ފަރުވާ ދެމުންދާ މީހުންގެ އިތުރުވުމާއި ގުޅިގެންނެވެ.\nއެޗްއިއޯސީގައި ބޭއްވި ނޫސްވެރިންގެ ބައްދަލުވުމުގައި އެޗްޕީއޭގެ ޑިރެކްޓަރު އަހުމަދު ނާސިރު ވިދާޅުވީ ހުޅުމާލެ ހޮސްޕިޓަލް ޑައުން ގުރޭޑްކޮށް ކޮވިޑަށް ފަރުވާދޭ ފެސިލިޓީއަކަށް ބަދަލު ކުރަން ނިންމާފައިވާ ކަމަށެވެ. އޭނާ ވިދާޅުވީ ހުޅުމާލެ ހޮސްޕިޓަލްގެ ވަކިން ހުރި އިމާރާތުގައި ކޯވިޑަށް ޕޮޒިޓިވްވާ މީހުންނަށް ފަރުވާ ދިނުމަށް ހަމަޖައްސާނެކަމަށެވެ. މިގޮތުން އެ އިމާރާތުގައި އައިސީޔޫއާއެކު 120 އެނދު ބަހައްޓާނެކަމަށާއި އެނދުތަކުގެ ތެރެއިން 58 އެނދަކީ މިހާރުވެސް އެ ހޮސްޕިޓަލުގައި ބޭނުންކުރާ އެނދުތައްކަމަށެވެ. ހުޅުމާލެ ހޮސްޕިޓަލުގައި ކޯވިޑަށް ފަރުވާދޭ ފެސިލިޓީއެއް ގާއިމްކުރިނަމަވެސް މިހާރުވެސް އެ ހޮސްޕިޓަލުން ލިބެންޖެހޭ މުހިއްމު ޚިދުމަތްތައް ލިބެމުންދާނެކަމަށް ނާސިރު ވިދާޅުވިއެވެ.\nހުޅުމާލެ ހޮސްޕިޓަލަށް ކޯވިޑް ފެސިލިޓީއެއް އިތުރުކުރުމަށް ނިންމާފައިވާއިރު ހުޅުމާލޭގައި މިހާރު ހުރި ކޯވިޑް ފެސިލިޓީގައި 80 އިންސައްތަ އެނދުތައް ވަނީ ފުރިފައެވެ. އެތަނުގައި ޖުމުލަ 290 އެނދު ހުންނައިރު އެ ފެސިލިޓީއަށް 30 އެނދު އިތުރުކުރުމަށް ނިންމާފައިވާކަމަށް އެޗްއީއޯސީން ވިދާޅުވެއެވެ.\nނޫސްވެރިންގެ ބައްދަލުވުމުގައި ވާހަކަދައްކަވަމުން ޑރ. މުހައްމަދު އިސްލާއިލް ވިދާޅުވީ ދަރުމަވަންތަ ހޮސްޕިޓަލުގެ އައިސީޔޫވެސް ފުރިފައިވާކަމަށާއި އައިސީޔޫގައި ފަރުވާ ދެމުން އަންނަ ބަލި މީހުންގެ ތެރެއިން 65 އިންސައްތަ މީހުންނަކީ 40 އަހަރުން ދަށުގެ މީހުން ކަމަށެވެ. ޑރ. މުހައްމަދު އިސްލާއިލް ވިދާޅުވީ ކޯވިޑް ޖެހިގެން ސީރިއަސް ހާލަތަށް ދާ ޒުވާން އުމުރުގެ މީހުންގެ އަދަދުވެސް އިތުރުވަމުން އަންނަ ކަމަށާއި އެހެންކަމުން ކޯވިޑް ކޮންޓްރޯލް ކުރުމަށް ގުޅިގެން މަސައްކަތް ކުރަން ޖެހޭ ކަމަށެވެ.\nރާއްޖޭގައި ކޯވިޑް ޖެހޭ މީހުންގެ ނިސްބަތް އިތުރުވެ ހޮސްޕިޓަލުގައި އެޑްމިތްކޮށްގެން ފަރުވާދޭން ޖެހޭ މީހުންގެ ނިސްބަތްވެސް އަންނަނީ އިތުރުވަމުންނެވެ. މިގޮތުން މިހާރުވެސް 250 މީހަކަށް ހޮސްޕިޓާތަކުގައި އަންނަނީ ފަރުވާ ދެމުންނެވެ. މީގެ ތެރޭގައި5މީހަކަށް އައިސީޔޫގައި ފަރުވާ ދެމުން އަންނައިރު3މީހަކު އޮތީ ވެންޓިލޭޓަރުގައެވެ.


Coldplay ge showah daan sunland in ranuge furusateh!\nކޯލްޑްޕްލޭގެ ޝޯއަށް ދާން ސަންލޭންޑުން ރަނުގެ ފުރުސަތެއް!\nކޯލްޑް ޕްލޭ އިންޑިޔާގައި ޝޯ ބާއްވަން މުމްބާއީއަށް ކުރި ދަތުރުގައި ބޮލީވުޑްގެ ބަލޮލާއެކާއެކު. --\nމަޝްހޫރު ރޮކްބޭންޑް "ކޯލްޑް ޕްލޭ" ގެ ޝޯއެއް ބަލަން ސިންގަޕޫރަށް ދާން ބޭނުން ހެއްޔެވެ؟ ބޭނުންވާ މީހުންނަށް ހާއްސަ ފުރުސަތެއް ސަން ލޭންޑް ޓްރެވަލް އިން ހުޅުވާލައިފި އެވެ.\nސިންގަޕޫރު އެއާލައިންސްގެ ޖީއެސްއޭ ސަން ލޭންޑް ޓްރެވަލް އިން ބުނި ގޮތުގައި އިނގިރޭސީ ބޭންޑް ކޯލްޑް ޕްލޭގެ ޝޯ ބަލަހަން ދާން ބޭނުން ފަރާތްތަކަށް ހާއްސަ ޕެކޭޖެއް އެ ކުންފުނިން ވަނީ ވިއްކަން ފަށާފަ އެވެ. އަންނަ އަހަރުގެ މާޗް 31 ވަނަ ދުވަހު އޮންނަ މި ޝޯގެ ޓިކެޓު އެ ކުންފުނިން މިހާރު ލިބޭނެ އެވެ.\nސަން ލޭންޑް ޓްރެވަލްއިން ވިއްކާ މި ޕެކޭޖުގެ އަގަކީ މީހަކަށް 865 ޑޮލަރު (ގާތްގަނޑަކަށް 13،338ރ. ) އެވެ. މި ޕެކޭޖުގައި ސިންގަޕޫރު-މާލެ ދެކޮޅު ޓިކެޓާއި ޝޯ ބަލަން ވަނުމުގެ ޓިކެޓުގެ އިތުރުން ހުރުންވެސް ލިބޭނެ އެވެ.\nސަން ލޭންޑް ޓްރެވަލްގެ މާކެޓިން އެންޑް ސޭލްސް މެނޭޖަރު ހުސެއިން ވިޝާމް "އަވަސް" އަށް ވިދާޅުވީ މި ޕެކޭޖު ރާއްޖޭގައި ވިއްކަން ފެށީ، ދިވެހިންގެ ގިނަ ބަޔަކު މި ބޭންޑަށް ސަޕޯޓް ކުރާތީ ކަމަށެވެ.\n"ރާއްޖޭގައި ވަރަށް ބޮޑު ފޭންބޭސްއެއް އޮތް ބޭންޑެއް މިއީ. އެހެންވެ ރާއްޖޭގައި މި ޓިކެޓު ވިއްކަނީ،" ވިޝާމް ވިދާޅުވި އެވެ.\nސަން ލޭންޑުން ބުނީ މި ޕެކޭޖުގެ އިތުރު މައުލޫމާތު 3310031 އަށް ގުޅުންމުން ވެސް ލިބޭނެ ކަމަށެވެ.\nއެ ކުންފުނިން މީގެ ކުރިން ވެސް ވަނީ ބައެއް މިއުޒިކް ބޭންޑްތަކުގެ ޓިކެޓު ރާއްޖޭގައި ވިއްކާފަ އެވެ. އަދި ސިންގަޕޫރުގައި އޮންނަ އެފްވަން ކާރު ރޭހުގެ ޓިކެޓުވެސް ޕެކޭޖާއެކު އެ ކުންފުނިން ކުރިން ވިއްކި އެވެ.\nތަރިންގެ ފަރާތުން އެންމެންނަށް އީދުގެ ތަހުނިޔާ


ބޭބީ ނާސަރީ އާއި ނާސަރީގެ ދަރިވަރުންނަށްވެސް އާދިއްތަދުވަހު ކިޔެވުން ފެށޭނެ ބޭބީ ނާސަރީ އާއި ނާސަރީގެ ދަރިވަރުންނަށްވެސް އާދިއްތަދުވަހު ކިޔެވުން ފެށޭނެ\nބޭބީ ނާސަރީ އާއި ނާސަރީގެ ދަރިވަރުންނަށްވެސް އާދިއްތަދުވަހު ކިޔެވުން ފެށޭނެ\nޢިއްޒުއްދީން ސްކޫލް ދަރިވަރުންގެ މެންދުރުގެ ކެއުމުގެ ތެރެއިން - ފޮޓޯ: މުހައްމަދު އާދަމް (ޕީއެސްއެމް ނިއުސް)\nދިރާސީ އަހަރުގެ ދެވަނަ ޓާމާއި އެކު ބޭބީ ނާސަރީއާއި ނާސަރީގެ ކުދިންނަށްވެސް ކިޔަވައިދޭން ފަށާނެ ކަމަށް އެޑިއުކޭޝަން މިނިސްޓްރީން މިއަދު ވިދާޅުވެއްޖެއެވެ. ދެވަނަ ޓާމްގެ ކިޔެވުން ފެށުމަށް ހަމަޖެހިފައިވަނީ އަންނަ އާދިއްތަދުވަހުއެވެ.\nއެޑިއުކޭޝަން މިނިސްޓްރީން ކުރިން ހަމަޖައްސާފައި އޮތީ މާލޭގައި އެލްކޭޖީން ފެށިގެން މަތީގެ ގްރޭޑްތަކަށް ކިޔަވާދިނުމަށެވެ. އެހެންނަމަވެސް އެމިނިސްޓްރީން ވިދާޅުވީ ދެވަނަ ޓާރމް ކިޔެވުން އާދިއްތަ ދުވަހު ފެށޭއިރު، ބޭބީ ނާރސަރީއިން ފެށިގެން ގްރޭޑް 12ގެ ހުރިހާ ދަރިވަރުންނަށް ކިޔަވަދޭން ފަށާނެކަމަށެވެ.\nސްކޫލްތަކަށް ދަރިވަރުން ނެރެގެން އަލުން ކިޔަވައިދޭން ފަށާއިރު ކޯވިޑާއި ގުޅިގެން ރައްކާތެރިކަމުގެ ފިޔަވަޅުތައް ކަނޑައަޅާފައިވާ ކަމަށްވެސް އެޑިއުކޭޝަން މިނިސްޓްރީން ވިދާޅުވެއެވެ. އަލުން ސްކޫލް ހުޅުވާއިރު ހަފްތާގެ ފަސްދުވަހު ސްކޫލްތަކުގައި ކިޔަވާދޭނެއެވެ. އަދި ސްކޫލްތަކުގައި ކިޔަވާދޭނީ އެންމެ ގިނަވަގެން5ގަޑިއިރަށެވެ. ފައުންޑޭޝަން ސްޓޭޖްގެ ދަރިވަރުންނަށް ކޮންމެ ދުވަހަކުވެސް ކިޔަވާދޭން ޖެހޭނީ2ގަޑިއިރަށްވުރެ މަދު ނުވާ ގޮތަށެވެ. އަދި ބޭބީ ނާސަރީއާއި ނާސަރީގެ ކިޔެވުން ގެންދާނެ ގޮތަށް އެ ސްކޫލަކުން ކަނޑައަޅަންޖެހެއެވެ.\nއެޑިއުކޭޝަން މިނިސްޓްރީން ވިދާޅުވީ ސްކޫލްތަކުގައި ކިޔަވާދޭއިރު ކޮންމެ ދުވަހަކުވެސް އެއް ގަޑއިރު ކުދިންގެ ހުން ބެލުމާއި އަތްދޮވުމާއި ފިޒިކަލް ބައެއް ހަރަކާތްތަކަށް ހުސްކުރަންޖެހޭ ކަމަށެވެ. މިނސްޓްރީން ވިދާޅުވީ ކޮންމެ ކްލާހެއް އެންމެ ދިގުވެގެން ގެންދެވޭނީ 35 މިނިޓަށް ކަމަށެވެ.\nކޯވިޑް-19ގެ ހާލަތާއި ގުޅިގެން ހަދާފައިވާ އުސޫލުތަކާއި އެއްގޮތަށް ދެވަނަ ޓާމްގެ ކިޔަވައިދިނުމުގެ އިންތިޒާމުތައް ހަމަޖެއްސުމަށް އެޑިއުކޭޝަން މިނިސްޓްރީއިން ވަނީ ސްކޫލްތަކަށް އަންގަވާފައެވެ. އެގޮތުން ރަށްރަށުގައިވެސް ކިޔެވުން ކުރިޔަށްދާނީ އެރަށެއްގެ އެވަގުތެއްގެ ސިއްޙީ ޙާލަތަށް ރިޢާޔަތް ކުރުމަށްފަހު ކަމަށް މިނިސްޓްރީން ވިދާޅުވިއެވެ.\nއެއް ސްކޫލް އަނެއް ސްކޫލާއި ތަފާތުވާ ހާލަތްތައް އަންނައިރު، ސްކޫލްގެ ހާލަތަށް ބަލައި ކުދިންގެ ކިޔެވުމުގެ ކަންކަން ކުރިޔަށްދާނެ ގޮތުގެ މައުލޫމާތު ހޯއްދެވުމުގައި ބެލެނިވެރިން އިތުރަށް ސަމާލުކަން ދިނުމަށް އެޑިއުކޭޝަން މިނިސްޓްރީން ވަނީ އިލްތިމާސްކުރައްވާފައެވެ. މިނިސްޓްރީއިން ވިދާޅުވީ މި ނިންމުތައް ނިންމާފައިވަނީ ކަމާ ގުޅޭ ފަރާތްތަކާއި ސްކޫލުތަކުގެ ޕްރިންސިޕަލުންނާއި މަޝްވަރާކުރެއްވުމަށް ފަހު ކަމަށެވެ.


ސުޝާންތް އެންމެ ފަހުން ކުޅުނު ފިލްމް "ދިލް ބޭޗާރާ"...\nސުޝާންތް އެންމެ ފަހުން ކުޅުނު ފިލްމް "ދިލް ބޭޗާރާ" އަންނަ މަހު ރިލީޒްކުރަނީ\nމި ފިލްމް ޑިސްނީ ޕްލަސް ހޮޓްސްޓާރ އިން ސްޓްރީމް ކުރެވޭނެ\nފިލްމް ރިލީޒް ކުރުމަށް ހަމަޖެހިފައިވަނީ ޖުލައި 24 ގައި\n25 ޖޫން 2020 | ބުރާސްފަތި 19:00\nމި ހިނގާ ޖޫން މަހުގެ 14ވަނަ ދުވަހު އަމިއްލައަށް މަރުވި ސުޝާންތް ސިންގް ރާޖްޕުތް އެންމެފަހުން ކުޅުނު ފިލްމް "ދިލް ބޭޗާރާ" އަންނަ މަހު ރިލީޒް ކުރުމަށް ނިންމައިފިއެވެ.\nއަންނަ ޖުލައި މަހުގެ 24ގައި މި ފިލްމް ރިލީޒް ކުރުމަށް ހަމަޖެހިފައިވަނީ އޮންލައިންކޮށް ސްޓީރިމިން ޕްލެޓްފޯމެއް ކަމަށް ޑިސްނީ ޕްލަސް ހޮޓްސްޓާއިންނެވެ.\nހެއްވާ މަޖާ އަދި ލޯބީގެ ކަންތައްތަކެއް ދައްކުވައިދޭ މި ފިލްމްގައި ސުޝާންތްއާއި އެކު ލީޑްރޯލުން ފެނިގެންދާނީ ބޮލީވުޑަށް އަލަށް ތަޢާރަފްވެގެންދާ ސަންޖަނާ ސަންގީއެވެ. މީގެ އިތުރުން މި ފިލްމްގައި ސައިފް އަލީ ޚާން ފެނިގެންދާނެއެވެ.\nސުޝާންތްގެ ކުއްލި މަރާއި ގުޅިގެން ސަންޖަނާ އޭނާގެ އިންސްޓަގްރާމްގައި ހިއްސާކޮށްފައިވާ ޕޯސްޓެއްގައި މި ފިލްމަކީ އެންމެންނަށް ދޭ ހަދިޔާއެއް ކަމަށް ވަނީ ބުނެފައެވެ. މިފިލް އެންމެންނަށް ވެސް ހިލޭ ބަލައިލެވޭނެ ކަމަށް ވަނީ ބުނެފައެވެ.


SunOnline: Golden futsal Challenge: Male zone ge champion Maafannah, runner-up Henveirah\nގޯލްޑެން ފުޓްސަލް ޗެލެންޖް: މާލޭ ޒޯނުގެ ޗެމްޕިއަން މާފަންނަށް، ރަނަރަޕަށް ހެންވޭރު\nޢަބްދުﷲ އައިމަން 09 Oct 2019, 12:33\nޒޯން އަށެއްގެ ޗެމްޕިއަންކަން ހޯދި މާފަންނު ޓީމު. މިދިޔަ އަހަރުގެ މުބާރާތް ކާމިޔާބުކުރީ މާފަންނުން --- ފޮޓޯ// ގޯލްޑެން ފުޓްސަލް އެސޯސިއޭޝަން\nގޯލްޑެން ފުޓްސަލް އެސޯސިއޭޝަނުން އިންތިޒާމުކޮށްގެން މިހާރު ހުޅުމާލޭގައި ކުރިއަށްގެންދާ ގޯލްޑެން ފުޓްސަލް ޗެލެންޖުގެ ޒޯން އަށެއްގެ ޗެމްޕިއަންކަން މާފަންނު ހޯދި މާފަންނާއި ރަނަރއަޕްކަން ހޯދި ހެންވޭރު ފައިނަލް ބުރަށް، ނުވަތަ ގަދަ 16 އަށް ދަތުރުކޮށްފިއެވެ.\nމާފަންނު ޗެމްޕިއަންކަން ކަށަވަރުކުރީ ހެންވޭރު ޓީމާ ދެކޮޅަށް ކުޅެ 3-3 އިން މެޗު އެއްވަރުކޮށްގެންނެވެ. އެ މެޗުން ލިބުނު ޕޮއިންޓާއެކު ކުޅުނު ތިން މެޗުން ފަސް ޕޮއިންޓް މާފަންނު އަދި ހެންވޭރަށް ވަނީ ލިބިފައެވެ. މާފަންނު ޓީމަށް ޗެމްޕިއަންކަން ކަށަވަރުވީ ހެންވޭރަށް ވުރެ އެއް ގޯލު އިތުރަށް މުބާރާތުގައި ޖަހާފައި ވުމުންނެވެ.\nމި ޒޯނުގެ ތިންވަނަ ލިބުނު ވިލިމާލެ ޓީމަށް ހަތަރު ޕޮއިންޓް ލިބުނުއިރު ފުލަށް ދިޔަ ހުޅުމާލެއަށް ލިބުނީ އެންމެ ޕޮއިންޓެކެވެ. ނަމަވެސް އެ ދެ ޓީމުގެ ކުޅުންތެރިން ވަނީ ޒޯން އަށެއްގެ ވަކިވަކި ކުޅުންތެރިންގެ ތެރިންނަށް ދޭ އިނާމުތަކެއް ހާސިލް ކޮށްފަ އެވެ. އެގޮތުން އެންމެ ގިނަ ގޯލު ޖެހި ކުޅުންތެރިޔާގެ މަގާމު ހުޅުމާލެ ޓީމުގެ އަބްދުﷲ ޝާފިއު ހޯދިއިރު އެންމެ މޮޅު ކުޅުންތެރިޔާގެ މަގާމު ލިބުނީ ވިލިމާލެ ޓީމުގެ ޝިޔާހް އަށެވެ.\nޒޯން އަށެއްގެ ޗެމްޕިއަންކަން ހޯދި މާފަންނު ޓީމު ގަދަ 16 ގެ މެޗުގައި ވާދަކުރަން ޖެހޭނީ ޒޯން ހަތަރެއްގެ ރަނަރަޕް ޓީމާ އެވެ. ޒޯން ހަތަރެއްގެ ޗެމްޕިއަންކަން މ. ދިއްގަރު ހޯދާފައިވާއިރު މާފަންނާ ދެކޮޅަށް ގަދަ 16 ގައި ނުކުންނާނީ މ. ނާލާފުށި ނުވަތަ އދ. އޮމަދޫއެވެ. ޒޯނު ރަނަރަޕް ހެންވޭރު ޓީމު ގަދަ 16 ގައި ނުކުންނަން ޖެހޭނީ ޒޯން ފަހެއްގެ ޗެމްޕިއަންކަން ހޯދާ ޓީމަކާއެވެ. މިހާރު އޮތް ގޮތަށް ބަލާއިރު ޒޯނު ފަހެއްގެ ޗެމްޕިއަންކަން ހޯދާނެކަމަށް އެންމެ ބޮޑަށް ބެލެވެނީ ތ. ތިމަރަފުއްޓެވެ.\nވާދަވެރި ގިނަ މެޗުތަކެއް މިހާތަނަށް މުބާރާތުގައި ކުޅެވިގެން ދިޔަ އިރު ޓީމުތައް އަންނަނީ ފައިނަލް ބުރަށް ތައްޔާރުވަމުންނެވެ. އެގޮތުން ޒޯނު ދޭއްގައި ވާދަކުރި ރ. އިނގުރައިދޫއާއި ޒޯނު ހައެއްގައި ވާދަކުރި ލ. ގަން އަދި އެ ޒޯނުގެ ގދ. ގެ ޗެމްޕިއަންކަން ހޯދި މަޑަވެލި ވަނީ ފައިނަލް ބުރުގެ ޖާގައެއް ކަށަވަރުކޮށްފައެވެ.\nމިހާރު ނަތީޖާތައް ނުކުމެފައިވާ ގޮތަށް ބަލާއިރު ފައިނަލް ބުރުގައި ގަމާއި ދެކޮޅަށް ނުކުންނަން ޖެހޭނެ ކަމަށް ބެލެވެނީ ފ. ނިލަންދޫ އެވެ. ޒޯން ހައެއްގެ ރަނަރަޕް މަޑަވެލި ގަދަ 16 ގައި ވާދަކުރަން ޖެހޭނީ އައްޑޫ ސިޓީ އާއި ފުވައްމުލައް ހިމެނޭ ޒޯން ހަތެއްގެ ޗެމްޕިއަންކަން އޮޓަމެޓިކުން ލިބުނު މަރަދޫއާ އެވެ. މަރަދޫއަށް އެ ޒޯނުގެ ޗެމްޕިއަންކަން ލިބުނީ ފުވައްމުލަކުން މުބާރާތުގައި ބައިވެރިވެފައި ނުވާތީ އެވެ. އައްޑޫއިން ބައިވެރިވީ ހަމައެކަނި މަރަދޫ އެވެ.\nމި އަހަރުގެ މުބާރާތުގައި 66 ޓީމަކުން ބައިވެރިވިއިރު މިހާރު ކުރިއަށްދަނީ ޒޯން ބުރުގެ ފަހު މެޗުތަކެވެ.\nގަމުގައި ތިން ފުޓްސަލް ދަނޑުއަޅަން ބަޔަކާ ހަވާލުކޮށްފި\nއިންޑޯ ފުޓްސަލް އެރީނާއެއް އެޅުމުގެ ފެހި ސިގްނަލް ދީފި\nއެފްއާރްސީ ޒޯން ފުޓްސަލް މުބާރާތް ފަށައިފި


Film kulhen beynun tha? mi othee furusathu\nފިލްމު ކުޅެން ބޭނުންތަ، މި އޮތީ ފުރުސަތު!\n"ބަވަތި" ގެ ދެ ޕްރޮޑިއުސަރުން ކަމަށްވާ އާސިމް އަލީ އަދި އަހުމަދު ވަހީދު، ޑައިރެކްޓަރު އިލްޔާސް ވަހީދު\nއެކި މީހުން ކުރިއަށް ދާން ބޭނުން ވަނީ އެކި ދާއިރާތަކުންނެވެ. ބައެއް މީހުންނަކީ ފިލްމީ މަސައްކަތްތަކަށް ވަރަށް ލޯބިކުރާ މީހުނެވެ. މަޝްހޫރު ފިލްމީ ތަރިއަކަށް ވާން ހުވަފެން ދެކޭ މީހުން ވެސް ބައިވަރެވެ. އެކަމަކު ފިލްމަކުން ފުރުސަތު ހޯދުމަކީ ފަސޭހަ ކަމަކަށް ނުވެއެވެ.\nފިލްމު ކުޅެން ޝައުގުވެރިވާ މީހުނަށް، ފިލްމީ ތަރިއަކަށް ވާން ބޭނުން މީހުނަށް މިއޮތީ ރަނގަޅު ފުރުސަތެކެވެ. މި ހާއްސަ ފުރުސަތު ހުޅުވާލީ "އައި ފިލްމްސް" އިންނެވެ. މިދިޔަ އަހަރު ދިވެހި ސިނަމާއަށް އައި ފިލްމުތަކުގެ ތެރެއިން ބެލުންތެރިންގެ އެންމެ ބޮޑު މަގުބޫލު ކަމެއް ލިބުނު "ބަވަތި" އެއީ އައިފިލްމުސްގެ ފުރަތަމަ ފިލްމެވެ. އެ ސްޓޫޑިއޯއިން "ނީނާ" ގެ ނަމުގައި ދެވަނަ ފީޗާ ފިލްމެއް ވެސް ވަަނީ އުފައްދާފަ އެވެ.\nމި އަހަރަށް ސްކްރީން ކުރަން އަމާޒުކުރި ނަމަވެސް ކޮވިޑްގެ ބަލިމަޑުކަމާއި ގުޅިގެން އެ ފިލްމު ބެލުންތެރިންނާއި ހަމައަށް އަންނާނީ 2021 ގައެވެ. "'ނީނާ" އަކީ ވެސް ހިޓަކަށް ވާނެ ކަމަށް ވަރަށް ބޮޑަށް ބެލެވެ އެވެ\nއައި ފިލްމްސްއިން މިހާރު ވެސް ދަނީ ސީރީޒެއްގެ މަސަކަތް ފަށަން ތައްޔާރު ވަމުންނެވެ. އަދި އެ ސްޓޫޑިއޯގެ ތިންވަނަ ފީޗާ ފިލްމުގެ މަސައްކަތް ފަށަން ވެސް އޮތީ ތައްޔާރުވެފަ އެވެ.\n"އައި ފިލްމްސް" ގެ ކުރިއަށް އޮތް ދެ ޕްރޮޖެކްޓަކަށް ގިނަ ތަރިންތަކެއް ބޭނުން ވެއެވެ. އެހެންވެ ފިލްމު ކުޅެން ޝައުގުވެރިވާ ފަރާތްތަކަށް އެ ފުރުސަތު މިހާރު އޮތީ ހުޅުވާލާފަ އެވެ.\nއުމުރުން، އަށް އަހަރާއި 60 އަހަރުގެ މީހުނަށް ވެސް ކުރިމަތި ލެވޭނެ އެވެ. ތަފާތު ކެރެކްޓާތަކަށް އެކި އުމުުރުގެ މީހުން ބޭނުން ވެއެވެ. އެ ފުރުސަތު ބޭނުންވާ މީހުންނަށް "ކާސްޓިން ކޯލް" ގެ ފުރުސަތު މިހާރު އޮތީ ދީފަ އެވެ. އައިފިލްމްސްގެ ފޭސްބުކް ޕޭޖް އާއި އިންސްޓަގްރާމް ޕޭޖަށް މެސެޖް ފޮނުވައިގެން ވެސް ޝައުގުވެރިކަން ފާޅު ކުުރެވޭނެ އެވެ.\nއައި ފިލްމްސްގެ ވެރިޔާ އަދި "ބަތަވި" އާއި "ނީނާ" ގެ ޑައިރެކްޓަރު އިލްޔާސް ވަހީދު (އިއްލެ) ބުނީ މެސެޖުކުރާ މީހުންނަށް ކުރިއަށް އޮތް ހަފުތާއެއްހާ ދުވަހުގެ ތެރޭ އޮޑިޝަނަށް ގުޅާނެ ކަމަށާއި މިފަދަ ފުރުސަތެއް ހުޅުވާލީ އިންޑަސްޓްރީއަށް ނުކުންނަން ބޭނުންވާ އާ ފަންނާނުންނަށް ފުރުސަތު ދޭން ކަމަށެބެ.\n"ބޭނުމަކީ އައި ފިލްމްސްގެ ކުރިއަށް ހުރި ޕްރޮޖެކްޓްތަކަށް ރަނގަޅު ތަރިން ހޯދުން. އަދި އާ ކުދިންނަށް ފުރުސަތު ހޯދައި ދިނުން. މިހާރުވެސް ވަރަށް ގިނަ ބަޔަކު އެބަހުރި މެސެޖްކޮށްފައި. ވަރަށް އަވަހަށް... ގާތްގަނޑަކަށް ހަފުތާއެއްގެ ތެރޭގައި އޮޑިޝަނަށް ގުޅާނެ،"\nއިއްލެ ބުނި ގޮތުގައި މިވަގުތު އިންޑަސްޓްރީގައި ތިބި ފަންނާނުންނަށް ވެސް ފުުރުސަތު އެބައޮތް ކަމަށެވެ. އެ ސްޓޫޑިއޯގެ އާ ޕްރޮޖެކްޓްތަކުން އާ ތަރިންނާއި މިހާރު އިންޑަސްޓްރީގައި ތިބި ތަރިންނަށް ވެސް ފުރުސަތު ދޭނެ އެވެ.\n"އިންޑަސްޓްރީގައި މިވަގުތު ތިބި ފަންނާނުންވެސް އިންޓްރެސްޓް ފާޅުކޮށް މެސެޖްކޮށްފައިވޭ... އެ ފުރުސަތު ދޭނަން އެ ފަންނާނުންނަށް ވެސް،"


Nasheed aai Nazim adhi Imran ah terrorism ge dhauvaa eh nukureveyne: Umar | Mihaaru\nޝީ ބިލްޑިންގުގައި ރޭ ބޭއްވި ބައްދަލުވުމުގައި އުމަރު ވާހަކަ ދައްކަވަނީ.--ފޮޓޯ: މުހައްމަދު ޝަރުހާން/މިހާރު\nނަޝީދާއި ނާޒިމް އަދި އިމްރާނަށް ޓެރަރިޒަމްގެ ދައުވާއެއް ނުކުރެވޭނެ: އުމަރު\n28 އޮކްޓޯބަރ 2016 - 06:55 35 comments\nޕީޕީއެމް ދެ ފަޅިވެ، އެ ޕާޓީގެ ފަސް ވަނަ އަހަރީ ދުވަސް ޕީޕީއެމް އޮފީހުގައި ފާހަގަކުރުމަށް ޕާޓީގެ ރައީސް މައުމޫން އަބްދުލް ގައްޔޫމް އުޅުއްވުމުން، ފުލުހުން ހުރަސް އެޅުމާއެކު، ޝީ ބިލްޑިންގްގައި ބޭއްވި ރަސްމިއްޔާތުގައި އުމަރު ވިދާޅުވީ ސަރުކާރާ މެދު ހިތްހަމަ ނުޖެހެނީ ނަޒާހަތްތެރިކަން ނެތިވެ އިންތިހާ އަށް ކޮރަޕްޝަން ބޮޑުވެ އަދުލުވެރިކަން ގެއްލިފައިވާތީ ކަމަށެވެ. އަދުލުވެރިކަން ދޫކޮށްލާފައިވާ ކަމުގެ ސާފު ބޮޑެތި މިސާލުތަކެއްގެ ގޮތުގައި އުމަރު ނެންގެވީ ސިޔާސީ ލީޑަރުންނަށް އިއްވާފައިވާ ހުކުމްތަކެވެ.\nމި ހުކުމްތައް އިއްވީ، އުމަރު ހޯމް މިނިސްޓަރުގެ މަގާމުގައި ހުންނަވަނިކޮށް ނަމަވެސް އޭރު މި ހުކުމްތަކުގެ އަދުލުވެރި ކަމާ ގުޅޭގޮތުން އުމަރު އެއްވެސް އެއްޗެއް ވިދާޅެއް ނުވެ އެވެ. އެކަމަކު މަގާމުން އިސްތިއުފާ ދެއްވި ފަހުން، ފާޅުކަން ބޮޑު ގޮތެއްގައި ފުރަތަމަ ފަހަރަށް ރޭ އުމަރު ވަނިީ ރައީސް އަބްދުﷲ ޔާމީންގެ ސަރުކާރަށް ވަރަށް ބޮޑަށް ފާޑުވިދާޅުވެފަ އެވެ.\nސަރުކާރުގެ އަދުލުވެރިކަން ގެއްލިފައި އޮތް މިންވަރުގެ މިސާލު ޖައްސަވައި އެއް ކަމެއްގެ ގޮތުގައި އުމަރު ފާހަގަ ކުރެއްވީ ކްރިމިނަލް ކޯޓުގެ އިސް ގާޒީ އަބްދުﷲ މުހައްމަދު ބަންދުކުރި މައްސަލާގައި ނަޝީދުގެ މައްޗަށް އިއްވި 13 އަހަރުގެ ހުކުމެވެ.\nނަޝީދާއި ނާޒިމް: ދެ ބޭފުޅުންގެ ހުކުމް އަދުލުވެރި ނޫން ކަމަށް އުމަރު ރޭ ވިދާޅުވި.\nމައުމޫން ވެސް ބައިވެރިވެވަޑައިގެންނެވި ބައްދަލުވުމުގައި އުމަރު ވިދާޅުވީ ނަޝީދުގެ މައްޗަށް ޓެރަރިޒަމްގެ ހުކުމެއް ނުކުރެވޭނެ ކަމަށެވެ. ގަވާއިދާ ހިލާފަށް މީހަކު ހިފެހެއްޓުމުގެ އަދަބަކީ ދެ އަހަރު ނުވަތަ ތިން އަހަރަށް ޖަލަށް ހުކުމް ކުރުން ކަމަށް އޭނާ ވިދާޅުވި އެވެ.\nކުރީގެ ޑިފެންސް މިނިސްޓަރު ނާޒިމްގެ މައްޗަށް 11 އަހަރުގެ ޖަލު ހުކުމެއް އިއްވާފައިވާއިރު، އޭނާގެ ގެއިން ފެނުނު ކަމަށް ބުނާ ފިސްތޯލައިގައި ނާޒިމްގެ އިނގިލީގެ ނިޝާނާއި އޭނާގެ ޑީއެންއޭ ނެތް ކަމަށް ވިދާޅުވި އެވެ. އެ ފިސްތޯލައިން ފެނުނީ ކުރީގެ ނައިބު ރައީސް އަހްމަދު އަދީބުގެ ޑީއެންއޭ ކަމަށް ވެސް އުމަރު ވިދާޅުވި އެވެ.\n"އެ ޑީއެންއޭ ހޯދީ ދިވެހި ދައުލަތުގެ ފުލުހުން. ފުލުހުން ހޯދައި ދިވެހި ދައުލަތުގެ ޕްރޮސިކިއުޓަ ޖެނެރަލްގެ އޮފީހަށް ފޮނުވުމުން ވެސް އަދިވެސް މި އުޅެނީ އަދުލުވެރިކަމާ އެކު ހުކުމެއް ނުކޮށްގެން،" އުމަރު ވިދާޅުވި އެވެެ.\nއަދާލަތު ޕާޓީގެ ރައީސް އިމްރާންގެ މައްޗަށް ޓެރަރިޒަމްގެ ދައުވާކޮށް 12 އަހަރުގެ ޖަލު ހުކުމެއް އިއްވާފައިވީ ނަމަވެސް އަދުލުވެރި ވެރިކަމެއްގައި އޭނާގެ މައްޗަށް ޓެރަރިޒަމްގެ ދައުވާއެއް ނުކުރެވޭނެ ކަމަށް އުމަރު ވިދާޅުވި އެވެ. ސަބަބަކީ، އުމަރު ވިދާޅުވި ގޮތުގައި، އިމްރާނަކީ އެއްވުމެއްގެ ތެރެއިން މަސްލަހަތު ނަގައިލި ކަމަށް ތުހުމަތު ކުރެވޭ މީހެއް ކަމަށާއި އެއީ ޓެރަރިޒަމްގެ އަމަލެއް ނޫނެވެ.\nއެއްވުމެއްގެ ތެރެއިން މަސްލަހަތު ނަގައިލި މީހެއްގެ ހުކުމަކީ ހަ މަސް ދުވަސް ކަމަށް އުމަރު ވިދާޅުވި އެވެ.\n"އަޅުގަނޑުމެން މި ވަކާލާތު ކުރަނީ އަދުލުވެރިކަމަށް. ޕީޕީއެމަކީ އަދުލުވެރި، ނަޒާހަތްތެރި ވެރިކަމެއް ކުރާ ޕާޓީއަކަށް ވުމަށް،" އޭނާ ވިދާޅުވި އެވެ.\nސަރުކާރުގެ ކޮރަޕްޝަނާ ގުޅޭގޮތުން ވިދާޅުވީ އެމްއެމްޕީއާރުސީގެ 1.2 ބިލިއަން ރުފިޔާގެ ހިޔާނާތާއި އެހެން ވެސް ކޮރަޕްޝަނުގެ އަމަލުތައް ސަރުކާރުން ހިންގީ، އެފަދަ ކަންކަން ހުއްޓުވަން މައުމޫން އެދިވަޑައިގެންފައި ވަނިކޮށް ކަމަށް އުމަރު ވިދާޅުވި އެވެ.\nއޭނާ ވިދާޅުވި ގޮތުގައި މައުމޫން ފެކްޝަނާ ދެކޮޅަށް ޓީވީތަކަށް އަރާވަޑައިގެން ވާހަކަ ދައްކަވާ ބޭފުޅުންގެ ފަތިފުށަށް ބަލައިލުމުން، ބައެއް މެމްބަރުން ދިރިއުޅުއްވަނީ ލިބޭ މުސާރަ އިން އެކަނިތޯ ސާފުވާނެ އެވެ.\nޕީޕީއެމްގެ ސަރުކާރަކުން "ކަތި ފިޔަވަޅު ތަކެއް" އަޅާތީ ވޭތުވެދިޔަ ދެ އަހަރުގެ ތެރޭގައި، ސަރުކާރު ހަމަ މަގަށް އެޅުވެން ހުރި ހުރިހާ ގޮތްތަކަކަށް ޕާޓީގެ ރައީސް މައުމޫން މަސައްކަތްޕުޅު ކުރެއްވި ކަމަށް އުމަރު ވިދާޅުވި އެވެ.\nއޭނާ ވިދާޅިވި ގޮތުގައި ރައީސް ޔާމީނަށް ކުރެއްވި ތާއީދު މައުމޫން އަނބުރާ ގެންދެވުމަށް ވުރެން ވަކިން ބޮޑު "ބޮމެއް" މި ސަރުކާރުގެ މައްޗަކަށް ނާންނާ އެވެ. މައުމޫން ތައީދު ގެންދެވުމާއެކު، 2018 ގެ ރިޔާސީ އިންތިހާބު ރައީސް ޔާމީނަށް ކާމިޔާބު ނުވާނެ ކަން ޔަގީންވެފައިވާ ކަމަށް އުމަރު ވިދާޅުވި އެވެ.\n"މިރޭ [ރޭ] ޖެހިގެން އެ ދިޔައީ ސިއްކައެއް 2018 ކާމިޔާބު ނުވާނެ ކަމަށް،" އުމަރު ވިދާޅުވި އެވެ.\nއޭނާ ފާހަގަކުރެއްވި ގޮތުގައި ގޯސްކޮށް ކަންކަން ދިޔަ ނަމަވެސް، ތަރައްގީ ކުރިއަށް ދާ ކަމަށް ބުނެ ހުރިހާ ކަމަކަށް އެއްބަސްވެ މަޑުން ތިބެގެން ނުވާނެ އެވެ. ބްރިޖް އެޅުމާއި މަގު ހެދުން އަދި ފަޅު ފުންކުރުމަކީ ކޮރަޕްޝަނަށް އޮތް ލައިސަންސަކަށް ހަދައިގެން ނުވާނެ ކަމަށް ވެސް އުމަރު ވިދާޅުވި އެވެ.\n"ކޮރަޕްޝަނަށް އޮތް ލައިސަންސެއް ނޫން ތަރައްގީގެ ކަން ކަމަކީ. ސަރުކާރަކުން ގެންދަން ޖެހޭނެ ތަރައްގީގެ ކަންކަން. އެ ކަމަށް ސަރުކާރެއް އަންނަނީ. އެކަމަކު ސަރުކާރަކަށް ނޯންނާނެ ނަޒާހަތްތެރިކަން ދޫކޮށްލާކަށް، އަދުލުވެރިކަން ދޫކޮށްލާކަށެއް،" އުމަރު ވިދާޅުވި އެވެ.\nޕީޕީއެމް ދެ ފަޅިވީ ރައީސް ޔާމީނާއި ރައީސް މައުމޫނާ ދެމެދު އުފެދުނު މައްސަލަތަކުގަ އެވެ. އެ މައްސަލަ ކޯޓަށް ސިވިލް ވެއްދުމުން ޕާޓީ ހިންގުން މުސްތަޝާރު ރައީސް ޔާމީނާ ވަނީ ހަވާލުކޮށްފަ އެވެ. ހައި ކޯޓާއި ސުޕްރީމް ކޯޓުން ވެސް ނިންމީ އެ ހުކުމް ރަނގަޅު ކަމަށެވެ.\nއިތުރު ލިޔުންތައް ރައީސް މުހައްމަދު ނަޝީދު އުމަރު ނަސީރު ކޯޓް ޕީޕީއެމް ކާނަލް ނާޒިމް އިމްރާން އަބްދުﷲ، ހޯމް މިނިސްޓަރު ޕީޕީއެމް ކައުންސިލް ޕީޕީއެމްގެ ކޯޅުން މުހައްމަދު ނާޒިމް ރައީސް ނަޝީދުގެ ޝަރީއަތް


SunOnline: ''Kandu ibilees'' ge media partner akah Sun Media Group hamajassaifi\n"ކަނޑު އިބިލީސް"ގެ މީޑިއާ ޕާޓްނަރަކަށް ސަން\nއައިމިނަތު ލުބާ 13 Feb 2018, 13:56\nއެއްބަސްވުމުގައި ސޮއިކުރުމަށްފަހު ޒިޔާ، ކޮޕީ އިއްސެ އަދި މުސްލިމް ފޮޓޯ އަކަށް ހުއްޓިލައިގެން--- ސަން ފޮޓޯ/ ފަޔާޒް މޫސާ\nއިސްމާއިލް ރަޝީދު (ކޮޕީ އިއްސެ) އާއި އަހުމަދު ޒިޔާ ގުޅިގެން ހަދާ ކުޑަކުދިންގެ ފިލްމު "ކަނޑު އިބިލީސް"ގެ މީޑިއާ ޕާޓްނަރަކަށް ސަން މީޑިއާ ގްރޫޕް ހަމަޖައްސައިފިއެވެ.\nސަން މީޑިއާގެ ފަރާތުން އެއްބަސްވުމުގައި ސޮއިކުރެއްވީ ސަން މީޑީއާގެ އެސިސްޓެންޓް މާކެޓިން މެނޭޖަރު އަހްމަދު މުސްލިމް އެވެ. އަދި ކަނޑު އިބިލީސް ފިލްމުގެ ފަރާތުން ސޮއިކުރެއްވީ އެ ފިލްމުގެ ޕްރޮޑިއުސަރުންގެ ތެރޭގައި ހިމެނޭ އިސްމާއިލް ރަޝީދު (ކޮޕީ އިއްސެ) އާއި އަހުމަދު ޒިޔާ އެވެ.\nކަނޑު އިބިލީސްގެ ޕްރޮޑިއުސަރެއްގެ ގޮތުގައި ލަވަކިޔުންތެރިޔާ މުޙައްމަދު ރިއްފަތުވެސް ހިމެނެއެވެ. މިއީ ރިއްފަތު ޕްރޮޑިއުސްކުރާ ފުރަތަމަ ފިލްމެވެ.\nއެއްބަސްވުމުގައި ސޮއިކުރުމަށްފަހު، މުސްލިމް ވިދާޅުވީ ފިލްމުގެ މައުލޫމާތު އެންމެ ތާޒާކޮށް ސަން މީޑިއާއިން ގެނެސްދޭނެ ކަމަށެވެ.\n"ސަން" އާ ވަހަކަ ދައްކަމުން ފިލްމުގެ ޕްރޮޑިއުސަރު ކޮޕީ އިއްސެ ބުނީ ސަން މީޑިއާއަކީ އެންމެ އިތުބާރު ކުރާ އެއް މީޑިއާ ކަމަށާއި ފިލްމުގެ ފަހުގެ ހަބަރުތައް ސަން އޮންލައިން އިން ކިޔާލަން ލިބިގެންދާނެ ކަމުގެ ފުރިހަމަ ޔަގީންކަން އޮތް ކަމަށެވެ.\nފިލްމުގެ ޕްރޮޑިއުސަރު ޒިޔާ ބުނީ ސަން މީޑިއާ އަކީ އަބަދުވެސް ފިލްމީ ދާއިރާއަށް އެހީތެރިކަން ފޯރުކޮށްދެމުންދާ މީޑިއާއެއް ކަމަށެވެ. އަދި ފިލްމީ ދާއިރާ އާއި ސަން މީޑިއާއާ އޮންނަ ގުޅުމުގެ ސަބަބުން މީޑިއާ ޕާޓްނަރަކަށް "ސަން" ހަމަޖެއްސީ ކަމަށް ވެސް އޭނާ ބުންޏެވެ.\n"100 އަށް ވުރެ ގިނަ ކުޑަކުދިން އެއްފަހަރާ ފެނިގެންދާ ފިލްމަކަށް މި ފިލްމު ވެގެންދާނެ،" ޒިޔާ ބުންޏެވެ.\nކޮޕީ މުހައްމަދު ރަޝީދުގެ ސްކްރީން ޕްލޭއަކަށް ހަދާ މި ފިލްމުގައި ކުޅުދުއްފުށީގެ ގިނަ ކުޑަދިންތަކެއް ފެނިގެން ދާނެ އެވެ.\nފިލްމުގެ ހުރިހާ މަންޒަރެއް ނަގާފައި ވަނީ ކުޅުދުއްފުށީގައެވެ. ފިލްމުގެ މުހިއްމު ރޯލުތަކުން ފެންނާނީ އިއްސެ އަދި ޒިޔާ އެވެ.\nފިލްމުގެ މަސައްކަތަށް ކުޅުދުއްފުށީ ކައުންސިލާއި ރައްޔިތުންގެ ފަރާތުން ބޮޑު ތަރުހީބެއް ލިބުނު ކަމަށް ކަނޑު އިބިލީސްގެ ޓީމުން ބުންޏެވެ.\nއަމިއްލަ ރާގުގެ އެއް ލަވަ ހިމެނޭ މި ފިލްމު އެންމެ ފުރަތަމަ އަޅުވާނީ ކުޅުދުއްފުށީގައެވެ. މިއީ ކޮޕީ މުހައްމަދު ރަޝީދުގެ ވާހަކައެއްގެ މައްޗަށް އުފައްދާ ފިލްމެކެވެ. ފިލްމުގެ ކެމެރާމަނަކީ ދަބާއެވެ.\nކަނޑު އިބިލީސް ޓީމުން ބުނީ ފިލްމުގެ ގްރޭންޑް ޕްރިމިއާ ކުޅުދުއްފުށީގައި ވަރަށް ކުލަގަދަކޮށް އޮންނާނެ ކަމަށާއި އެ ރަށުގައި ފިލްމު އެޅުވުމަށްފަހު މާލޭގައި ވެސް ފިލްމު އަޅުވާނެ ކަމަށެވެ.


Inthihaabah Dhaanee Raees Yaamin Hayyaru Kohffa - Idhikolhu - Vaguthu\nއަންނަ އަހަރު ސެންޓްރަލް ޒޯން އަންހެން މުބާރާތް ރާއްޖޭގައި -2ގަޑިއިރު ކުރިން\nއިންތިޚާބަށް ދާނީ ރައީސް ޔާމީން ހައްޔަރު ކޮށްފައި - އިދިކޮޅު\n1 އަހަރު ކުރިން ( އޭޕްރީލް 24, 2018 )\nއިދިކޮޅު ފަރާތްތަކުން ބޭއްވި ނޫސްވެރިންގެ ބައްދަލުވުން – ފޮޓޯ: އެމްޑީޕީ\nމިނިވަން އިންސާފުވެރި އިންތިޚާބަކަށް އޮތް ހަމައެކަނި ހުރަހަކީ، ރައީސް ޔާމީން ކަމަށާއި، ރައީސް ޔާމީން ވެރިކަމުން ދުރުކޮށްފައި ނޫނީ، އިންސާފުވެރި އިންތިޚާބެއް ނުބޭއްވޭނެ ކަމަށް ގުޅިފައިވާ ޕާޓީތަކުން ބުނެފި އެވެ.\nއިދިިކޮޅު ޕާޓީތަކުގެ ފަރާތުން މިރޭ މ.ކުނޫޒުގައި ބޭއްވި ނޫސްވެރިންގެ ބައްދަލުވުމެއްގައި، އެމްޑީޕީގެ ޕީޖީ ގްރޫޕުގެ ލީޑަރ އިބްރާހިމް މުހައްމަދު ސޯލިހު (އިބޫ) ވިދާޅުވީ، ރައީސް ޔާމީންގެ އަމާޒަކީ އިދިކޮޅު ފަރާތްތައް އިންތިޚާބުގެ ކުރިން ހިފައި ހައްޔަރުކުރުކޮށް ކޯލިޝަން ރޫޅާލުން ކަމަށެވެ.\n"އިދިކޮޅު ޕާޓީތައް ބައިބައި ކުރުމަށް ޔާމީން މަސައްކަތް އެބަ ކުރޭ. އިންތިޚާބަކަށް ދާނީ، މިހާރު ދާގޮތުން ރައީސް ޔާމީން ވެރިކަމުން ދުރުކޮށް ހިފައި ހައްޔަރުކުރުމަށްފަހު" އިބޫ ވިދާޅުވިއެވެ.\nއިބޫ ވިދާޅުވީ އިދިކޮޅު ޕާޓީތަކުން ނިކުންނާނީ އެއް ކެންޑިޑޭޓޭއް ކަމަށެވެ. ނަމަވެސް އިންސާފުވެރި އިންތިޚާބެއް ބޭއްވޭތޯ ސުވާލު އުފައްދަމުން އިބޫ ވިދާޅުވެފައި ވަނީ އިންސާފުވެރި އިންތިޚާބަކަށް އޮތް ހަމައެކަނި ހުރަހަކީ ރައީސް ޔާމީން ކަމަށެވެ.\n"އިންތިޚާބާ ކުރިމަތިިލާނީ އެއް ކެންޑިޑޭޓްއަކާއެކު އަދި އެކަމުގެ މަޝްވަރާތައް މިދަނީ ކުރަމުން, އެއަށް ފަހު އެކުލެވިފައިވާ ސަރުކާރެއް ފެނިގެންދާނެ" އިބޫ ވިދާޅުވި އެވެ.\nނޫސްވެރިންގެ ބައްދަުވުމުގައި ކެންދޫ ދާއިރާގެ މެންބަރު އަދި ޤާނޫނީ ވަކީލް އަލީ ހުސެއިން ވިދާޅުވީ އިންތިޚާބުވާ ޕާޓީން ވަކިކޮށްފިނަމަ ނުވަތަ ވަކިވެއްޖެނަމަ މެމްބަރުކަމުގެ ގޮނޑި ގެއްލޭ ގޮތަށް މަޖިލީހުން ފާސްކުރި އެންޓި ޑިފެކްޝަން ގާނޫނު ބާތިލް ކަމަށް ކަނޑައެޅެން ނެތް ކަމަށް ސުޕްރީމް ކޯޓުން ހުކުމް ކުރި ނަމަވެސް، މި ހުކުމުން އެކެއް ފެބުރުއަރީގައި އެކޯޓުން ނެރުނު އަމުރަށް ބަދަލެއް އައިސްފައި ނުވާކަމަށެވެ.\nއަލީ ހުސައިން އިތުރަށް ވިދާޅުވީ މިއަދު ސުޕްރީމްކޯޓުން ނިންމުމާމެދު ކަންބޮޑުވާ ކަމަށެވެ. ނަމަވެސް އިދިކޮޅު ފަރާތްތަކަކީ ރައީސް ޔާމީނު ހައްދަވާގޮތަށް ކޯޓުގެ ހުކުމްތައް ބޮލާލައި ޖަހާނެ ޕާޓީތަކެއް ނޫންކަމަށްވެސް އަލީ ހުސައިން ވިދާޅުވި އެވެ.\n"12 މެންބަރުންގެ ގޮނޑީގެ މައްސަލައިގައި ދެން ނިންމާނެ ވަކިގޮތެއް ނެތްކަން މިއަދު ހުކުމުންވެސް އެނގިގެންދޭ، 12 މެންބަރުންނާއި ގުޅުންހުރި ކަމެއް މިއަދުގެ ހުކުމުގައި ނެތް" އަލީ ހުސެއިން ވިދާޅުވިއެވެ.\nނޫސްވެރިންގެ ބައްދަލުވުމުގައި އަދާލަތުޕާޓީގެ މެންބަރު އަނާރާ ނައީމް ވިދާޅުވީ، މިއަދު އެ ނިންމެވި ނިންމެވުމުގެ ސަބަބުން މެންބަރުންނަކީ، ރައްޔިތުން ތަމްސީލް ކުރާ ބަޔަކަށްވުރެ ބޮޑަށް، ޕާޓީަތައް ތަމްސީލުކުރާ މެންބަރުންގެ ގޮތުގައި އެންޓިޑިފެކްޝަން ޤާނޫނު މިހާރު އޮތްގޮތުން ވެގެންގޮސްފައިވާ ކަމަށެވެ.\nޔާމީނަށް ހިތުގެ އަޑިން މަޢާފްކޮށްފިން - އަދީބު\nޔާމީނާއި އަދީބު "ދުޝްމަނުންނަށްވި ފަހުން" ފުރަތަމަ ފަހަރަށް ބައްދަލުވެއްޖެ\nޔާމީނާއި ދެކޮޅަށް ދައުލަތުން ހުށަހެޅި ހެކިންގެ ހެކިބަސް ނަގައިފި\nއޭޕްރީލް 24, 2018 22:46\nޙިޔާލީ ފޮލާ ކައްކަން ނޫޅޭ. 2018 ރައީސް ޔާމީން ކާމިޔާބު ކުރައްވާނެ. އިންޝާﷲ\nއޭޕްރީލް 30, 2018 08:55\nއޭޕްރީލް 24, 2018 22:48\nކިހިނެއް ތި ވާހަކަ ގަބޫލު ކުރާނީ. ކަނޑަނީ ހުސްބައިސާ. ޢަމަލަކާ ބަހަކާ ދިމައެއްނުވޭ. ކަލޭމެނަށް ވަންޏާ ތިކަން ކުރޭ. އަހަރުމެނަށް ދެން ނުދާނަން ގުނބޯ ހެލޭކަާށް. ސޮރީ އިބޫބޭ.\nއޭޕްރީލް 24, 2018 22:54\nވެރިކަންވެސް ކިހާވަރަކައް ވައްޓާފަތަ ތިޔަތިބީ ހޭބަލިވަނީނު ތިތިބަގޮސް ހޭބަލިވެފަ ތިތިބީ މިހާރު ނިއުމާ ނެރޭދެން ކުރިމަތިލާން ނޫނީ ނައިންޓޭ ލޮލް\nއޭޕްރީލް 24, 2018 22:56\nއިދިކޮޅުގަ3ޕާޓީ ސަރުކާރުކޮޅުގަ 3ޕީޓީ ކޮންޕީޓީތަކެއްކިޔާކަށް\nއޭޕްރީލް 24, 2018 22:57\nތިކަމެއް ނުވާނެ! ރައީސް ޔާމީން އަކީ ހިތްވަރު ހުރި ކެރޭ ފިސާރި ގަޓްހުރި ވެރިއެއް! އެމްޑީޕީ މީހުން ކޮޅު ގޮވައިގެން ފަރަށް ބޮލިހިލަންދޭ!!!\nއޭޕްރީލް 24, 2018 23:02\nއިދިކޮޅުން ބުނަންވީނު މިހާރު މިޤަވްމުގެ ވެރިޔަކީ އިދިކޮޅު އެނެްމެންނޭ. އޭރުން ހުރިހާ ދިވެހިން އެކަން ޤަބޫލުމޮށް ކަލޭމެންނަށް ސަޖިދަ ޖަހާނެ.\nއޭޕްރީލް 24, 2018 23:19\nމިހާރު ކަށަވަރުވެއްޖެ އިނދިކޮޅުބަލިވެއްޖެކަން އެހެންވީމަ މިނިވަނއިންސާފުވެރި އިނތިޚާބެއް ރައީސް ޔާމީން ހުރެގެން ނުބޭއްވޭނެޔޭ ރައީސް ހައްޔަރުކޮއްފަނޫނީ އިންތިޚާބަކަށް ނުދާނަމޭ އެކިޔަނީ ރައީސް ޔާމޭން 2018 ޔަޤީން\nއޭޕްރީލް 24, 2018 23:31\nއިންސާފުގެވާހަކަދައްކާއިރު2008ަގައި ބޭއްވުނު ރިޔާސީއިންތިހާބަކީއިންސާފުވެރި އިންތިހާބެއްބާ؟\nއޭޕްރީލް 24, 2018 23:48\nމިތާމިތިބަ މީހުން ހައްޔަރު ކުރަން ވެއްޖެ މިހާރު\nއޭޕްރީލް 24, 2018 23:52\nޢިބޫ މޮޔަފުޅު ވީ ތޯ؟\nދެންމިހާރު ތިޔަކަހަލަ އަޑު އިވިއިވި ފޫހިވެއްޖެ. މީގެކުރިންވެސް ތިޔަކަހަލަ ފޮނިބައިސާ ކެނޑީމެއްނު؟ ވައްޓާލަން، ނިންމާލަން، ތިރިއަރުވާލަން، މީ ގައިމުފަހަރު، އާނދޮގޭ، ހީކުރާގޮތްދޮތަ، ލާޗާރުން ބިޗާރަށް، މިފަދަ ޝިޢާރުތަށް ނެރެގެން އުޅުނީމެއްނު ވީކަމެއް އެބައޮތްތަ؟ ނުވާނެ ފޭރޭ ވަގުން ނަށް އިންޝާﷲ ދުވަހަކުވެސް މަގްޞަދު ޙާޞިލް ނުވާނެ.\nއޭޕްރީލް 24, 2018 23:56\nބަލަ މީގެދުވަސްކޮޅެއް ކުރިން އެއްރެއަކު ބުނި ސަރުކާރު ވައްޓާލާފަ ނޫނީ ގެއަކަށް ނުވަންނާނަމޭ އެރޭއްސުރެ ތިޔައުޅެނީ މަގުމަތީގަދޯ. ?ހެހެހެހެހަހަހަހަހުހުހުހު.....!!!\nއޭޕްރީލް 24, 2018 23:58\nއިންތިޚާބުވެސް އޮންނާނެ ޔާމިނުވެސް ހުންނާނެ ފަހުވަގުތު ޔާމިނަށްވޯޓްދިނުމަށް ނަޝީދު ގޮވާލާނެ ނަޝީދުބޭނުންވާގޮތަށް މިދަނީކަންހިގަމުން\nއޭޕްރީލް 25, 2018 00:00\nފޮޓޯގަ ދެވަނަޔަށް އެއިނީ މަސްކަނޑާ އަލިބެ ދޯ....!!!\nއޭޕްރީލް 25, 2018 08:09\nއެޔޯ މޮޔަ ސޮރެއް. ގިނަ ފަހަރެ ދެއްކޯ ވާހަކެވެސް ނުއެގޭނެޔޯ\nއޭޕްރީލް 25, 2018 01:55\n"އިންތިޚާބަކަށް ދާނީ، މިހާރު ދާގޮތުން ރައީސް ޔާމީން ވެރިކަމުން ދުރުކޮށް ހިފައި ހައްޔަރުކުރުމަށްފަހު" / "އިންތިޚާބާ ކުރިމަތިިލާނީ އެއް ކެންޑިޑޭޓްއަކާއެކު" މިދެ އިބާރާތުން އިނގިއްޖެ ތީީ މިހާރު ގޮތްހުސްވެގެން ކިޔޭނުކިޔޭވެސް ނޭގޭވަރުގަ ތިބި ބަޔެއްކަން. ޔާމީން ނެތް އިންތިހާބަކަށް އެއް ކެނޑިޑޭޓެއް ނެރުމުގެ ބޭނުމެތްވެސް ނެތްތާ. އެހެންނޫނަސް އެދުވަހަކުން ތި އެއްމެން އެއްމެނަށް އެއްޗެހިގޮވާ ކޮންމެ މީހަކު ވަކިވަކިން ކުރިމަތިލާނެކަމީީ ޔަގީން ކަށަވަރުކަމެއް\nއޭޕްރީލް 25, 2018 05:18\nޔާމިން ވެރިކަމުން ދުރުކޮށްފަ، 1 ކެންޑިޑޭޓަކު ނެރެގެން ކޮން އިންތިހާބެއް ބޭއްވޭނީ؟؟ ފެންނަ ނުފެންނަ އިންތިހާބެއްތާ\nއޭޕްރީލް 25, 2018 06:40\nފުރަތަމަ ތިމާމެންނަށް ތިއުޅެނީ އެއްކެނޑިޑޭޓަކަށް އެއްބަސް ނުވެވިގެން، ދެން އެންމެން އެއްބަސް ވެގެން ގައުމު ހިންގާނީ ކިހިނެއް؟ ހަގީގަތަކީ އެއް ކެނޑިޑޭޓަކަށް އެއްބަސް ނުވެވި އުޅެނިކޮށް ވަގުތު ފާއިތުވީ. ދެން އޮތް ހަމައެކަނި ޗޮއިސް އަކީ މިހާރުގެ ރައީސް ވެރިކަމުން ވަކި ކުރުން. އެކަމު މިހާރު ތިތާތެރޭ އެވަރު މީހެއް ހުރިހެނެއް ހިޔެއް ނުވޭ. އަދިވެސް ބަސް މަދުކޮށްފަ އަމަލު ގިނަކުރާށެވެ\nއޭޕްރީލް 25, 2018 06:44\nތިގޮތަށް ގަދަބަސް ބުނާމީހުން ﷲ އިރާދަކުރެއްވިއްޔާ ވާނީ ނާކާމިޔާބު.\nއޭޕްރީލް 25, 2018 07:15\nމިމީހުން ދައްކާ ވާހަކަ ޤަބޫލުކުރަން ދަތިަނީ މިކަހަލަ ތާކުންތާކު ނިޖެހޭ ވާހަކަ ދައްކާތީއެވެ. ރައީސް ޔާމީން ހައްޔަރު ނުކުރެވިގެން ތިއުޅެނީ ކަލޭމެން ތި ޕްރެސް ކޮންފަރެންސް ނުބާއްވައިގެން ހެއްޔެވެ. މި ކެންދޫ ޢަލީ ޙުސައިނަކަީވެސް ކުކުޅަށްވުރެ ބިސްދޮށީވެގެން އުޅޭ މީހެކެވެ. ތިލެވެލްގައި މީހާ ހުންނައިރު ދައްކަންޖެހޭނީ މީހުންގެ ބުއްދިވެސް ޤަބޫލުކުރާ ހަރުދަނާ ވާހަކައެވެ. ހަމަ ތިމާއަކީ ޤާނޫނީ ވަކީލެކޭ ކިޔާ ތަންމިނަށް އަނގަ ހުޅުވާލިޔަސް އެއީ އަދި ގަޓްހުރި ފިރިހެނަކަށް ނުވާނެއެވެ.\nއޭޕްރީލް 25, 2018 07:25\nޕާޓީ ބަދަލުކުރުމުގެ ހުތުރު ކުޅިގަނޑު ރަސްމީކޮށް ނިމިއްޖެ ކަމަށް ނިހާން ވިދާޅުވާނަމަ އެކަން މަމެން ގަބޫލުކުރަމެވެ. ޕާރޓީ ނަމުގައި ހޮވޭ އެމްޕީން ތިބެން ޖެހޭނީ ޕާރޓީ ގައެވެ. އެމެން ޕާރޓީ ބަދަލު ކޮށްގެން ނުވާނެއެވެ. އެއީ ގޯހެކެވެ. އެއިރުން އެވަނީ ޕާރޓީ މެމްބަރުންނަށް ގައްދާރެވެ. އެމެން ކަޓް ކާލައިގެން އެކަން ކުރަން ބޭނުން ނަމަ ޕާރޓީ ނަމުގައި ހޮވި އެމްޕީ ކަމުން އިސްތިއުފާ ދިނުމަށް ފަހު ދެން އެމެން ދާން ޖެހޭނީ އެހެން ޕާރޓީ އަކަށް. އަދި މީގެއިތުރުން އެބަޖެހޭ ޕާރޓީ ނަމުގައި ބާއްވާ ލައިވް ޖަލްސާ ތައް ޓީވީން ބްރޯޑް ކާސްޓް ކުރާ ނަމަ ކުރިއާލާ އެފަދަ އިވެންޓެއްގައި ވާހަކަ ދައްކާ މީހުންނާއި އެމީހުން ދައްކާނެ ވާހަކައިގެ މައިގަނޑު ޚުލާސާ ހޯމް މިނިސްޓްރީ އަށް ހުށައަޅާ ހުއްދަ ހޯދުމަށް ފަހުގައި އެފަދަ ޖަލްސާ ބާއްވަން. ރޭގައި ވެސް އެމްޑީޕީން ބޭއްވި ޖަލްސާ އެއް ގައި ދިއްދޫ ލަތީފު ކޮށި އަރައިގަނެގެން ރައީސް ޔާމީން ވެރިކަމުން ވައްޓާލާނެ ކަމަށް ބުނުން އެއީ ގާނޫނާއި ޚިލާފު ތޯ ބަލަން ޖެހޭނެއެވެ.\nއޭޕްރީލް 25, 2018 07:30\nމަށަށް ފެންނަނީ ރައީސް ޔާމީނު ބަހައްޓާފައި ޔާމީނު ކިޔާ އެހެން މީހަކު ވައްޓާލަން. އެ ވަރިހަމަ މަގުމައްޗަށް ވައްޓާލިއަސް. ގައިމު މަޤްޞަދު ހާސިލްވާނެ.\nއޭޕްރީލް 25, 2018 08:02\nހަމަބުއްދި ފިލާގޮސް ހަދާނެގޮތް ހުސްވެ މޮޔަފުޅު ހީވީމާވެސް މޮޔަ ގޮވޭނެ. އަޅާނުލާ.\nއޭޕްރީލް 25, 2018 08:05\nމިހާރު އެއްވެލާނެ ކުއްޖަކުވެސް ނުލިބޭ. އަބަދުވެސް ތިބެނީ4ކެނަ. ދެން މިގޮވަނީ ރާއްޖޭގެ ރައްޔިތުންނޭ. އަޅުގަނޑު ހިލާ ނުދާނަން ލާދީނީ މީހުން ފަހަތުންނެއް. އަދި މިގައުމުގެ ހަމަޖެހުމާއި ގައުމު ނާމާން ކަމުގެ ތެރެއަށް ވައްޓާލަން މަސައްކަތްކުރާ ބައެއްގެ ފަހަތަށް ދުވަހަކުވެސް ނުވަންނާނާން.\nއޭޕްރީލް 25, 2018 08:06\nމާނައަކީ އިންތިޚާބެއްގަ ޔާމީނާ ވާދަ ކުރާކަށް ނުކެރޭނެއޭ. އެހެންވީމާ މިފަހަރުގެ އިންތިޚާބަށް ހޯހޯއޭ. ގައިކޮޅުގައިގާ ދުރޭ އެހެންނު.\nއޭޕްރީލް 25, 2018 08:10\nސިޔާސީ ޕާރޓީ ތަކުގެ ނަމުގައި ސިޔާސީ ޕާރޓީން ދަ ބަނޑުއަކިރިން ފީންނެއް ނެރެ ވޯޓް ދޭށޭ ބުނި ނަމަވެސް ޕާރޓީ މެމްބަރުން ނިކުމެ އެފަދަ ދަ ބަނޑު އަކރިިންނަށް ވޯޓް ދީގެން އެމެން މަޖްލީހުގެ މެމްބަރުންނަށް ހޮވަނީ އެއީ އެމެން ޕާރޓީގެ ސިޔާސަތު ކުރިއަރުވަން އެކަނިއޭ އެއީ އެއްގޮތަކަށް ވެސް މަޖްލީހުގެ މެމްބަރު ކަމަށް އެމެން ހޮވުމުން އެމެން ޕާރޓީ ދޫކޮށްލާ ގޮސް އެހެން ޕާރޓީ އަކާއި ގުޅެން ނޫނޭ ނޫނޭ ނޫނޭ އެއީ އޭ މީގެ ރީޒަން އަކީ އެއީ އޭ މީގެ ރީޒަން އަކީ. މީގެ ސަބަބުން މަޖްލީހުގެ މެމްބަރުން ކަޓް ކާލައިގެން މަޖްލީހުގައި އެމެން ދޭ ކޮންމެ ވޯޓަކަށް މިލިއަނުން އަގު ނުކިޔޭނެ ނޫންތޭ އެންޓި ޑިފެކްޝަން ގާނޫނު އެއީ މިކަމަށް އެންމެ ރަނގަޅު ފަރުވާ ގެނެސް ދިން ގާނޫނޭ އައި ފައުންޑް އައުޓް ތައުޒަންސް އޮފް ރީޒަންސް ފޯރ އިޓް. އެން ދަ ރީޒަން އިޒް ދެެއަރ އެން ދަ ރީޒަން އިޒް ދެއަރ އެން ދަ ރީޒަން އިޒް ދެއަރ އެން ދަ ރީޒަން އިޒް ދެއަރ ޑާންސް ޑާންސް ޑާންސް ޑާންސް ޑާންސް..\nއޭޕްރީލް 25, 2018 08:13\nއިންތިޚާބަށްދާވީ އެމްޑީޕީ އުވާލާފަ ،، އެއިރުން ދަންކޮޅެއް ބަލާކުޑަވާނެ ތިދެން މިހާރު ބޮޑު ބަލާއެއް\nއޭޕްރީލް 25, 2018 08:15\nސުޕްރީމް ކޯޓުގެ ހުކުމާ އެކު 12 މެމްބަރުންގެ ގޮނޑިއެއް ނުގެއްލޭ ކަމަށް އިދިކޮޅު ޕާރޓީ ތަކުން އެބުނަނީ އެމެން ސައިވީމައޭ އެމެން ބަލިވީމައޭ. ތަމެން ކޮރަޕްޓް ފައިސާ ބޮޑު ސޭޓް އަތުން ނަގައިގެން ދަ ނަހަލާލު ޕެޓިޝަން ގައި ސޮއި ކުރިއިރު ހީނުކުރަން ދޯ ތަމެންގެ ގޮނޑި ގެއްލޭނެ ކަން ހީނުކުރަން ދޯ މީ މަމެންގެ ޕިންކީންގެ ވެރިކަމޭ މަމެން ނާއި ނެކްޓު ނެކް ނުޖެއްސޭނެއޭ ޖައްސައިފިނަމަ ތަމެން ޖެހޭނީ ހެރިކޭން ކެޓްރީނާ ތެރެއަށް ވަންނަން އޭ ސިޔާސީ ގޮތުން އެބައޭ މިހާރު ތަމެން ތަޖްރިބާ ކުރަމުން ދަނީ. އެންޓި ޑިފެކްޝަން ގާނޫނުގެ ދަށުން 12 މެމްބަރުންގެ ގޮނޑި އެވަނީ ގެއްލިފައޭ އަދި ވެސް ރިޔާސީ އިންތިޚާބާއި ބެހޭ ގާނޫނެއް އުފަން ކުރާނަމޭ އަދި މަޖްލީހުގެ އިންތިޚާބާއި ބެހޭ ގާނޫނެއް ވެސް އުފަން ކުރާނަމޭ އަދި ސިޔާސީ ޕާރޓީ ތަކުގެ ޕްރައިމަރީ ބާއްވަން ޖެހޭ ގޮތުގެ ގާނޫނެއް ވެސް އުފަން ކުރާނަމޭ. އައި ފައުންޑް އައުޓް ތައުޒަންސް ރީޒަންސް ފޯރ ދިސް އެން ދަ ރީޒަން އިޒް ދެއަރ އެން ދަ ރީޒަން އިޒް ދެއަރ އެން ދަ ރީޒަން އިޒް ދެއަރ..\nއޭޕްރީލް 25, 2018 08:24\nއެންޓިޑިފެކްޝަން ގާނޫނު ގެ ސަބަބުން ކޮރަޕްޓް ފައިސާ ބޭނުން ކޮށްގެން މަޖްލީހުގެ މެމްބަރުންނަށް ވޯޓް ވިއްކުމުގެ ކަން ނިމިގެން ދިޔައީއެވެ. ދެން އެބަޖެހޭ ސިޔާސީ ޕާރޓީ ތަކުގެ އެތެރޭގައި ޕްރައިމަރީ ބާއްވަން ޖެހޭނެ ގޮތުގެ ގާނޫނެއް ފާސް ކުރަން އަދި ސިޔާސީ ޕާރޓީ ތަކުން ލައިވް ކުރާ ޖަލްސާ ތަކުގައި އެމެން ދައްކާ ވާހަކަ ތައް ދައްކަން ޖެހޭ ގޮތުގެ ގާނޫނެއް ވެސް މަޖްލީހުން ފާސް ކުރަން ދުނިޔޭގެ އެހެން ގައުމު ތަކުގައި މިކަން ކުރޭތޯ ނޫންތޯ އެއީ މަމެން ބަލަން ޖެހޭނެ ކަމެއް ނޫނޭ މަމެން ބަލަން ޖެހޭނީ އިނޮވޭޓިވް ބައި އެޕްލިކޭޝަން އެއުސޫލުން ކަން ކަން ކުރަން އޭ މަމެން މީ ގައުމެއް ގަވަރން ކުރުމުގައި އެންމެ ޕާރފެކްޓް ސަރުކާރޭ މަމެންނަށް ފެނެއޭ 1000 ސަބަބު މިކަން ކަން މަޖްލީސް ތެރޭން ގާނޫނު ތައް އުފަން ކޮށްގެން ރަނގަޅު ކުރެވޭނެ ގޮތް. މަމެންނަށް ފެނެއޭ ސަބަބު ތައް ފެނެއޭ ސަބަބު ތައް ފެނެއޭ ސަބަބު ތައް ފެނެއޭ ސަބަބު ތައް..\nއޭޕްރީލް 25, 2018 08:29\nތަމެން ދޭ ބަލަ މަހަށް. ރަން ރީނދޫ ޓުވިޓަރޭގެ ލާހި ދަރިން މިއުޅެނީ އިދިކޮޅުގަ. ދުވަހަކު ވެސް ތިބައިގަނޑަކަށް ވެރިކަމެއް ނުލިބޭނެ. ހައްހައްހާ. ÷ވެން ޔޫ ސޭ ސަމްތިނ ޕލޒ ބީ މޯ ރިއަލިސްޓިކ. ސީމްސް ލައިކް ޔޫ އާރ އިން ވޮންޑަރލޭންޑް.\nއޭޕްރީލް 25, 2018 08:32\nގައުމެއް ތަރައްގީ ވާނީ އެގައުމު ސިޔާސީ ގޮތުން ސްޓޭބްލް ވެގެން ނޭ އެކަން ސްޓޭބްލް ކުރާނީ އެއީ މަޖްލީސް ތެރޭން ފާސް ކުރާ ގާނޫނު ތަކުންނޭ މަމެންނަށް ހޯދާ ހޯދާ ނުފެނެއޭ މަޖްލީސް ކޮންމެ ތިން މަހުން އެއް މަހު ޗުއްޓީ ނަގަން ޖެހޭނެ ގޮތެއް އެގޮތަށް އެކަން ވެގެން ނުވާނެއޭ ރައީސް އޮފީސް ބަންދުވޭތޭ ކޮންމެ ތިން މަހުން އެއް މަހު ނުވޭދޯ ސްޕްރީމް ކޯޓް ބަންދުވޭތޭ ކޮންމެ ތިން މަހުން އެއް މަހު ނުވޭދޯ ދެން މަޖްލީސް ކޮންމެ ތިން މަހުން އެއް މަހު ބަންދުވާން ޖެހޭނެ ސަބަބެއް ނެތޭ އަދި މަޖްލީސް ރަސްމީ ކޮށް ޖަލްސާ ބާއްވަނީ ހޯމަ ދުވަހުން ބުދަ ދުވަހަށް އެކަން ވެސް އުވާލާހަފްތާ އަކު6ދުވަހު ދުވާލަކު 12 ގަޑިއިރު އެއީ މަޖްލީހުގެ ރަސްމީ ގަޑި ކަމަށް ހަދާ މަޖްލީހުން ފާސް ކޮށްދޭންވީއޭ ބިލް ތައް. އެގޮތުން ސިޔާސީ ޕާރޓީ ތަކުން އިންތިޒާމް ކުރާ ޖަލްސާ ތައް ލައިވް ކުރާނަމަ އެފަދަ ޖަލްސާ އެއްގައި ވާހަކަ ދައްކަން ޖެހޭނެ ގައިޑް ލައިނަކާއި ބެހޭ ގާނޫނެއް އުފަން ކުރަންވީއޭ މަޖްލީހުން މިކަން ކުރާށޭ ކުރާށޭ ކުރާށޭ ކުރާށޭ...\nއޭޕްރީލް 25, 2018 08:37\nކުޑަކުދިން ކުޅޭ އަކުން ބަކުން ތިކުޅެނީ، ހެހެހެހެ ހައްޕުނޑު\nއޭޕްރީލް 25, 2018 08:42\nއެންޓިޑިފެކްޝަން ގާނޫނު ފާސްވެ ސްޕްރީމް ކޯޓުން ވަރަށް ބޮޑަށް ގައުމު ދެކެ ލޯބިން އެތަނުގައި ތިބި ބިއުޓިފުލް މައިންޑުން ތަކެއް ސެންސް މޭކް ކުރާ އުސޫލުން އެންޓި ޑިފެކްޝަން ގާނޫނު އެއީ ސައްހަ ގާނޫނެއް ކަމަށް ނިންމުން އެއީ ގައުމު ސްްޕްރީމް ކޯޓަށް ސެލިއުޓް ކުރާނެ ކަމެކޭ. އެންޓިޑިފެކްޝަން ގާނޫނު އެއީ ފެށުމޭ އަދި ވެސް އެބަޖެހޭ ވަަރަށް ގިނަ ގާނޫނު ތައް އެބަޖެހޭ މަޖްލީހުން ފާސް ކޮށްދޭން. އެގޮތުން މަޖްލީހުގެ މެމްބަރުން އެމެންގެ އަމިއްލަ ގޮނޑީގެ ދިފާއު ގައި އާންމު ތަންތާނގައި ވާހަކަ ދައްކާ ނަމަ ވާހަކަ ދެއްކޭނެ ގޮތާއި އަދި ނޫސްވެރިން ސިޔާސީ ކަންކަމުގައި ސިޔާސީ އިޝޫސް ތަކުގައި ސުވާލު ކުރަން ޖެހޭނެ ގޮތުގެ ގައިޑް ލައިނެއް ވެސް އެކުލަވާލާ އެކަމާއި ބެހޭ ގާނޫނެއްވެސް އެބަޖެހޭ މަޖްލީހުން ފާސް ކޮށްދޭން. ރާއްޖެ ފުރަތަމަ ހަމައަކަށް އެޅެންވީ ސިޔާސީ ގޮތުން. މިކަން ހަމަ އަކަށް އެޅޭނީ މިކަމަށް ބޭނުންވާ ގަނޫނު ތައް ހެދިގެން ނޭ އެއީ އޭ މީގެ ފަހަތުގައިވާ ރީޒަން އަކީ އެއީ އޭ ރީޒަން އަކީ އެއީ އޭ ރީޒަން އަކީ....\nއޭޕްރީލް 25, 2018 09:07\nއަނެއްކާވެސް މޮޅުވާހަކައެއްބުނެލީދޯ. ވެރިކަމާހެދިއުޅުނަސްތީ ބޮޑުވަރު. މުޅިޤައުމު ހަލާކުކޮށްފި މިބައިގަޑު.\nއޭޕްރީލް 25, 2018 09:08\nއޭޕްރީލް 25, 2018 09:12\nއަލީ ހުސެން ދެން ދޭ މާރުކޭޓައް މަސް ކަންޑަން އެއްކޮޅަސް ދެކޮޅަސް މިހާރު ނުކުރާނެ ކަލޭމެން ދައްކާ ވާހަކަ ގަބޫލެއް.. މިހާރު ހަމަ ތިތިބީ މަހައް ދާންޖެހިފަ..\nއޭޕްރީލް 25, 2018 09:39\nސާބަސް! އިދިކޮޅަށް ނާކާމިޔާބުވާ ކޮންމެ ފަހަރަކު އިދިކޮޅު ސަޕޯޓަރުން މާޔޫސް ވާނޭކަން އެބައެނގޭ! އެހެންވެ ސަޕޯޓަރުން ރުއްސައި ، ހިތްވަރު ދީ ދެމެހެއްޓުމަށް އަބަދުވެސް ވާނެ ގުއިރޯނެއް ދަމާފަ ބަހައްޓަން! ދެން ކޮންމެސް ބަޔަކު ތިބޭނ އަތްޖަހަން!\nއޭޕްރީލް 25, 2018 10:24\n"އިންތިޚާބާ ކުރިމަތިިލާނީ އެއް ކެންޑިޑޭޓްއަކާއެކު އަދި އެކަމުގެ މަޝްވަރާތައް މިދަނީ ކުރަމުން, އެއަށް ފަހު އެކުލެވިފައިވާ ސަރުކާރެއް ފެނިގެންދާނެ" އަނެއްކާ މަގޫދަނޑި ވަކި ސަރުކާރެއްބާ؟ މީގެ ކުރިން ވެސް ކެބިނެޓު 40 ވަޒީރާއެކު ތިކަހަލަ ސަރުކާރެއް އުފެއްދީމެއްނޫން. އެ ސަރުކާރު އުވުނީތަ؟\nއޭޕްރީލް 25, 2018 12:11\nވެރިކަމާ ހެދި ކުރި ދަތުރު\nދެމީދާ ހިފި ބުޅަލައް ވިޔޭ\nޑޮންޑޮން ބޮއެ ލަންޑަނުގާ މަކަރުން އޮވެފިލިނަޝީދު ގޮވަނީ ލާދީނީ ކަންކަމަށޭ\nނަޝީދު އިންޑިޔާ ގާ ރޮއެ އާދޭސްކުރުން\nމޯދީ ބޮލައް ވެއްދީ ރާއްޖޭގެ މަލަމަތި\nސިފައިން ފޮނުވާނެ ކަމައް މޯދީ ދެއްކި ބިރު\nވިޔޭ އިންޑިޔާ ކުޑަ ރާއްޖޭގެ ކުރިމަތީ ރާއްޖޭ ހުރީ ގަޓު ރައީސެއް ކަމުން\nނުވި މޮޅެއް ވަކިއެއް ގޮތުން\nގޮވެނީ ހުސް ކަނޑު ކޮހޭ\nއިދި ކޮޅައް ބޭލެނީ ހުސް ކެހޭ\nއޭޕްރީލް 26, 2018 19:28\nމިހާރު އަތަށް ގޮވީދޯ\nއޭޕްރީލް 29, 2018 08:27\nތިހެން ވިއްޔާ އިންތިޚާބު އިންސާފުވެރި ނުވޭނެ. ރައީސް ޔާމީނު ހިފާ ހައްޔަރު ކޮށްފައި ތި ނެރެނީ އެއް ކެއްޑިޑޭޓެއް. ދެން އެ ކެންޑިޑޭޓާ ވާދަކުރަން ހުރީވެސް ޔާމީނު. ޔާމީނު ހައްޔަރު ކުރީމާ އިންތިޚާބަކާއި ނުލައި ތި މީހުންނެރޭ މީހާ ހޮވޭނެތާ؟ މި ސޯލިހަކުވެސް މިހާރު ބޯގަޅިވެއްޖެ.\nއޭޕްރީލް 29, 2018 09:15\nމޮޅެތި ވާހަކަ ނުދައްކާ، ޔާމިން ކުރިމަތި ލާނެ. އަދި ލާފަ ދެން ބަލާއިރު މި އިންނަނީ އެއްބުރުން ވެރިޔަށް ވެފަ.\nއޭޕްރީލް 30, 2018 10:57\nއޭޕްރީލް 30, 2018 23:02\n2008 ގެ އިންތިޚަބު އަކީ ކަޑައެޅިގެން ވޯޓް ގުނުމުގެ ތެރޭގައި އޮޅުވާލިކަން އެންމެންވެސް ދަންނަ ވާހަކައެއް! އިބޫ އަށް ހީވާކަހަލަ އެކަން އެހެން މީހުންނަކަށް އެގިފައި ނުވާނެކަމަށް! ޢެންމެން އެކަން ދަނޭ! ޢެކަން ހިގިގޮތް މުއަދު އެމްޑީޕީ ދެކެ ފޫހިވެގެން މިއަދު ޕީޕީއެމް އާއި ގުޅުފައިވަނީ، ވީމާ އެވާހަކަތައް ދައްކާނެނޫންތޯ!